title: Owen Coyle

text: Valmennusuransa Coyle aloitti Falkirkissa 2003 toimien lyhyen aikaa seuran pelaajavalmentajana. Varsinaisesti ura alkoi kuitenkin huhtikuussa 2005, kun Coylesta tuli St. Johnstonen päävalmentaja. Coylen johdolla St. Johnstone teki hyvää tulosta kaudella 2005/06 ja hänet palkittiin maaliskuussa 2006 Skotlannin 1. divisioonassa kuukauden valmentajana. Skotlannin liigacupissa 2006/07 Coyle johdatti St. Johnstonen puolivälierissä komeaan 0–2-voittoon Rangersista. Voitto oli St. Johnstonen ensimmäinen Ibroxilla 35 vuoteen. Tie finaaliin katkesi kuitenkin välierätappioon Hibernianille. Kausi päättyi hienosti St. Johnstonen voittaessa ykkösdivisioonan mestaruuden ja noustessa valioliigaan. Heinäkuussa 2007 Coyle allekirjoitti kolmivuotisen jatkosopimuksen seuran kanssa.


title: Owen Coyle

text: Coyle jätti kuitenkin seuran ennen aikojaan siirtyen marraskuussa 2007 Englannin mestaruussarjassa pelanneen Burnleyn peräsimeen. Coyle jatkoi hyvää työtään myös Burnleyssä. Syyskuussa 2008 hänet valittiin mestaruussarjan kuukauden valmentajaksi ja kauden kruunasi voitto Sheffield Unitedista nousukarsinnoissa. Coylen johdolla Burnley palasi pääsarjatasolle 33 vuoden tauon jälkeen. Menestyksekkään kauden jälkeen Coylen huhuttiin siirtyvän mm. Celticiin, mutta kesäkuussa hän allekirjoitti jatkosopimuksen Burnleyn kanssa. Jälleen hän kuitenkin rikkoi sopimuksen ennen aikojaan ja jätti seuran tammikuussa 2010 siirtyäkseen Bolton Wanderersin peräsimeen.


title: Owen Coyle

text: Coyle valmensi Boltonia Englannin Valioliigassa kausina 2009–2012. Joukkue putosi kauden 2011/12 päätteeksi Englannin toiseksi korkeimmalle sarjatasolle, mestaruussarjaan. Coyle jatkoi Boltonissa lokakuuhun 2012 asti, jolloin hänet erotettiin joukkueen aloitettua mestaruussarjakauden 2012/2013 odotettua heikommin. Boltonin paras saavutus Coylen valmennuksessa vuosina 2010–2012 oli pääsy FA Cupin välieriin vuonna 2011.


title: Owen Coyle

text: Kesäkuussa 2013 Coyle siirtyi Englannin mestaruussarjaan pudonneen Wigan Athleticin päävalmentajaksi. Coylen tavoitteena oli nostaa seura pikaisesti takaisin Valioliigaan. Esitykset syyskaudella eivät kuitenkaan olleet odotetun kaltaisia. Eurooppa-liigan lohkovaiheessa Coyle luotsasi Wiganin vain yhteen voittoon viidessä ottelussa ja Mestaruussarjassa seura vajosi kauas noususijoituksista. Lopulta Wigan erotti Coylen joulukuun alussa 2013, kun seura oli hävinnyt Derbylle kotonaan 1–3 ja vajonnut sarjassa sijalle 14.


title: Owen Coyle

text: Joulukuussa 2014 Coyle aloitti MLS-liigan Houston Dynamon päävalmentajana. Kaudella 2015 Coyle luotsasi seuran MLS:n läntisen konferenssin kahdeksanneksi ja US Open Cupin puolivälieriin. Coyle jätti Houstonin toukokuun lopulla 2016 palatakseen perheensä luo Englantiin. Kesäkuun alussa 2016 hän teki kaksivuotisen sopimuksen Mestaruussarjassa pelaavan Blackburn Roversin kanssa.


title: Owen Coyle

text: Blackburnin kausi sujui Coylen alaisuudessa heikosti. Menestystä ei tullut toivottuun tapaan ja Blackburn valui Mestaruussarjan häntäpäähän. Kautta leimasivat myös kannattajien ja seurajohdon tulehtuneet välit. Coylen pesti päättyi lopulta sopimuksen purkamiseen 21. helmikuuta 2017, kun Blackburn oli vajonnut sarjassa sijalle 23 ja ero putoamisviivaan oli kolme pistettä.


title: Owen Coyle

text: Syyskuun lopulla 2017 Coyle allekirjoitti kaksivuotisen sopimuksen Skotlannin Valioliigan sijalla 10 majailleen Ross Countyn kanssa. Coyle erosi tehtävästään maaliskuun alussa 2018, kun Ross County oli vajonnut liigan viimeiseksi.


title: Osasynteettinen öljy

text: Osasynteettinen öljy (myös "puolisynteettinen öljy") on mineraaliöljyn ja synteettisen perusöljyn seos. Korvaamalla mineraaliperusöljyn komponentteja synteettisillä komponenteilla, saadaan perusöljyä, joka sijoittuu ominaisuuksiltaan mineraaliöljyn ja synteettisen öljyn välille. Osasynteettisiä moottoriöljyjä on käytössä esimerkiksi ACEA A1/B1 ja A3/B3 -laatuluokituksissa, joissa käyttötarkoitus on polttoaineensäästö tai tavanomainen käyttö. Ensimmäisen osasynteettisen moottoriöljyn toi markkinoille Motul vuonna 1966.


title: Osasynteettinen öljy

text: Synteettisen öljyn pitoisuus seoksessa on maksimissaan 30%, mutta perusöljyjen tarkkaa seossuhdetta ei yleensä ilmoiteta kuluttajalle tuotetiedoissa. Vaikka synteettistä perusöljyä on seoksessa suhteellisen vähän tarjoamaan täysin synteettiseen verrattavaa kulumissuojaa, tulee vähäisenkin määrän hyöty jo näkyviin viskositeetissa ja lämpötilankestossa yleisesti - verrattuna pelkkään mineraaliperusöljyyn. Lisäksi osasynteettisen öljyn hinta on yleensä edullisempi kuin synteettisen öljyn. Osasynteettistä öljyä voi pitää kompromissina sekä hinnan että ominaisuuksien pohjalta.


title: Eero Pyötsiä

text: Eero Tapio Pyötsiä (s. 1961 Kouvola) on suomalainen upseeri ja kenraaliluutnantti. Hän toimii Puolustusvoimien operaatiopäällikkönä.


title: Eero Pyötsiä

text: Pyötsiä on palvellut muun muassa vanhempana osastoesiupseerina Pääesikunnan operatiivisella osastolla, Pääesikunnan suunnitteluosaston sektorinjohtajana 2007–2008 ja Porin prikaatin komentajana 2008–2011. 1. kesäkuuta 2011 hän siirtyi puolustusministeriön vanhemman osastoesiupseerin virkaan kolmen vuoden määräajaksi. Pyötsiä toimi puolustusvoimien suunnittelupäällikkönä vuoden 2015 marraskuuhun. 1. tammikuuta 2016 hän aloitti puolustusvoimien operaatiopäällikkönä.


title: Eero Pyötsiä

text: Pyötsiä ylennettiin everstiksi 2006, kenraalimajuriksi itsenäisyyspäivänä 2015 ja kenraaliluutnantiksi 4. kesäkuuta 2017.


title: Eero Pyötsiä

text: Pyötsiä valmistui kadettikurssilta vuonna 1984 ja suoritti yleisesikuntaupseerin tutkinnon vuonna 1993. Hänen isänsä on eversti evp. Pertti Pyötsiä.


title: Mia St. John

text: Mia Rosales St. John (24. kesäkuuta 1967 San Francisco, Kalifornia) on yhdysvaltalainen ammattinyrkkeilijä, malli, yrittäjä ja taekwondon mestari.


title: Mia St. John

text: Rosales on ensimmäinen nyrkkeilijä, joka on poseerannut miestenlehti Playboyn kannessa.


title: Mia St. John

text: St. John oli vuosina 1991–1995 naimisissa näyttelijä Kristoff St. Johnin kanssa. Pari sai kaksi lasta, poika Julianin ja tyttö Parisin.


title: Mia St. John

text: Seuraavassa ottelussaan St. John kohtaa hallitsevan mestarin Cecilia Braekhusin.


title: Corri English

text: Corri English (s. Corri Englisby, 10. toukokuuta 1978 Atlanta, Georgia, Yhdysvallat) on yhdysvaltalainen näyttelijä. Hän työskenteli kahdesti näyttelijä Danielle Panabakerin kanssa vuonna 2004 – ensin elokuvassa Stuck in the Suburbs ja myöhemmin tv-elokuvassa Searching for David's Heart.


title: Angelansaari

text: Angelansaari on saari Halikonlahdella Salossa. Saari on kallioinen ja metsäinen, mutta sen länsi- ja pohjoisrannoilla on omenaviljelmiä. Angelansaarella on sekä vakituista asutusta että kesämökkejä ja saaresta on rakennettu silta Angelansalmen yli Kemiönsaareen.


title: Angelansaari

text: Angelansaaren kaksi korkeinta mäkeä ovat Tuomaalanmäki ja Tuiskulankallio, joista jälkimmäisen 39,7 metriä korkea huippu on saaren korkein kohta. Mäkien väliin jäävässä laaksossa viljellään omenaa ja siellä sijaitsee saaren pysyvä asutus, joka muodostaa itäisen puolen Angelan kylästä. Myös seurakunnalla on maata saaressa.


title: Þ

text: Þ (þ) eli thorn (þorn) on kirjain islannin ja myös muinaisenglannin ja muinaisnorjan kielissä. Nykyisin sitä käytetään vain islannissa.


title: Þ

text: Kirjaimen alkuperä on riimussa , jonka nimi on "thurs" (jättiläinen), viitaten Thor-jumalaan.


title: Þ

text: Kirjain muistuttaa vanhaa kreikankielen Shoo-kirjainta (Ϸ, ϸ), joka kuitenkin äännetään "sh".


title: Þ

text: Islannin kieli on ainoa, jossa kirjain Þ on yhä käytössä. Se on islannin aakkoston 30. kirjain ja sijaitsee Z:n ja Æ:n välissä. Kirjaimen nimi on islanniksi "þorn" (lausutaan /θ̠ɔtn̥/).


title: Þ

text: Modernissa islannin kielessä Þ vastaa soinnitonta [θ]-äännettä ("th"). Se ei koskaan esiinny sanan viimeisenä kirjaimena.


title: Þ

text: Muinaisenglannissa ja osin vielä keskienglannissa Þ-kirjainta käytettiin vastaamaan "th"-äännettä. Se on vastannut dentaalifrikatiivia "th" sekä soinnillisessa [ð] "(the)" että soinnittomassa [θ] "(thin)" muodossa.


title: Þ

text: Þ katosi englannin kielestä 1400-luvulla. Katoamiseen vaikutti sen ja 1300-luvulla käytöstä jääneen "wynn"-kirjaimen (ƿ) samankaltaisuus.


title: Þ

text: Koska keskiaikaisessa kirjapainotekniikassa ei ollut Þ-kirjasinta, alettiin käyttää "Y"-kirjasinta sen sijaan. Myöhemmin käytettiin kirjaimia "th". Yhä nykyisinkin kirjoitetaan joskus uusvanhahtavasti "Ye olde".


title: Þ

text: Windowsissa kirjaimen saa normaalilta näppäimistöltä "Alt+0222" (Þ) ja "Alt+0254" (þ). Ja suomalaisella monikielisellä näppäimistöllä yhdistelmällä AltGr+t (þ) tai AltGr+vaihto+t (Þ).


title: Jozef Chovanec

text: Jozef Chovanec (s. 7. maaliskuuta 1960) on tšekkiläinen jalkapallovalmentaja ja entinen keskikenttäpelaaja.


title: Jozef Chovanec

text: Chovanec aloitti pelaajauransa AC Sparta Prahan joukkueessa 1978. Debyyttikaudellaan hän pelasi jo 24 liigaottelua, mutta lähti kuitenkin kehittymään RH Chebiin. Kahden kauden jälkeen Chovanec palasi Sparta Prahaan ja nousi avauskokoonpanon mieheksi. Hän oli mukana voittamassa Tšekkoslovakian mestaruutta 1984 ja 1988 sekä neljää cupin mestaruutta. Hän pelasi Spartassa yli 200 liigaottelua, kunnes siirtyi kesällä 1988 Alankomaihin PSV Eindhoveniin. Vaikka hän pääsikin PSV:ssä juhlimaan kahta mestaruutta sekä liigassa että cupissa, ei peliaikaa tullut toivotulla tavalla. Chovanec pelasi seurassa vain 33 liigaottelua, kunnes palasi 1991 takaisin Sparta Prahaan. Hän edusti seuraa uransa loppuun saakka voittaen vielä yhden Tšekkoslovakian ja kaksi Tšekin mestaruutta.


title: Jozef Chovanec

text: Tšekkoslovakian maajoukkueessa Chovanec esiintyi vuosina 1984–1992 yhteensä 52 maaottelussa. Hän oli mukana MM-kisoissa 1990 Tšekkoslovakian pudotessa puolivälierissä Saksaa vastaan. Valmennusuransa Chovanec aloitti syksyllä 1996, kun hänestä tuli Vlastimil Petrželan potkujen jälkeen AC Sparta Prahan päävalmentaja. Hän johdatti Spartan mestariksi kaudella 1996/97. Kesken seuraavan kauden Chovanec jätti seuran ja siirtyi Tšekin maajoukkueen päävalmentajaksi. Hän johdatti maan EM-kisoihin 2000, mutta tie katkesi alkulohkoon. Chovanec sai kuitenkin jatkaa tehtävissään, mutta sai potkut vuonna 2001 Tšekin jäätyä rannalle MM-kisoista 2002.


title: Jozef Chovanec

text: Elokuussa 2002 hän palasi valmennustehtäviin FK Marila Přibramin päävalmentajana, mutta sai potkut tehtävistään jo marraskuussa 2003. Vuonna 2004 hän valmensi lyhyen aikaa ŠK Slovan Bratislavaa. Kaudella 2005 hän luotsasi FK Kuban Krasnodarin Venäjän 1. divisioonassa viidenneksi.


title: Jozef Chovanec

text: Tammikuussa 2006 Chovanec palasi AC Sparta Prahaan, tällä kertaa puheenjohtajan ominaisuudessa. Lokakuussa 2008 hänestä tuli myös seuran päävalmentaja Vítězslav Lavičkan lähdön jälkeen. Chovanecin johdolla seura palasi mestaruuskantaan kaudella 2009/10.


title: Jozef Chovanec

text: Helmikuussa 2011 Chovanec sai 10 ottelun toimitsijakiellon peluutettuaan kahta pelaajaa väärillä nimillä harjoitusottelussa FK Zenitiä vastaan. Joulukuun alussa 2011 Chovanec jätti tehtävänsä Spartan valmennusportaassa.


title: Jozef Chovanec

text: Kesäkuussa 2012 Chovanecista tuli Arabiemiraattien pääsarjassa pelaavan Baniyasin päävalmentaja. Chovanec luotsasi seuran Arabian niemimaan Mestarien liigan mestariksi 2013. Chovanec lähti seurasta kauden jälkeen.


title: Jozef Chovanec

text: Maaliskuussa 2014 Chovanec aloitti slovakialaisseura MFK Ružomberokin päävalmentajana. Joukkue sijoittui maan liigassa neljänneksi. Kauden jälkeen Chovanec jätti tehtävänsä.


title: Jozef Chovanec

text: Lokakuussa 2014 hänestä tuli SK Slovan Bratislavan päävalmentaja. Seura erotti Chovanecin huhtikuussa 2015, kun Slovan oli liigassa viidentenä.


title: Vuoden kaupunkikeskusta

text:
Vuoden kaupunkikeskusta on Elävä Kaupunkikeskusta -yhdistyksen vuodesta 1999 lähtien jakama palkinto, joka annetaan kaupungeille, jotka toteuttavat kehitysideoita ja hankkeita, joiden toimivuus voidaan konkreettisesti mitata vilkastuneena keskustaelämänä. Hankkeita arvioidaan fyysisistä ja esteettisistä näkökulmista ja toteutuksen paikallisesta omaleimaisuudesta.
Palkinnon saajan valitsee vuosittain yhdistyksen raati, joka koostuu muun muassa arkkitehdeista, kaupunkisuunnittelijoista, konsulteista sekä kaupan ja hallinnon edustajista. Palkinto on lähinnä nimellinen ja arvokkaampaa palkinnon saavalle kaupungille on palkinnon tuoma julkisuus.


title: Perkūnas

text: Perkunas (liettuaksi Perkūnas, latviaksi Pērkons) oli balttien ukkosenjumala, yksi tärkeimmistä jumalista Baltian jumaltarustossa. Hänet kuvataan ukkosen, sateen, vuorten, tammien ja taivaan jumalaksi. Suomen kielen perkele on ilmeisesti laina Perkunas-jumalan nimestä.


title: Perkūnas

text: Nimen alkuperä on Indoeurooppalaisen kantakielen ', josta johtuu sukulaissana ', jonka merkitys on "tammi", "pinja" tai "metsäinen vuori". Slaavilainen Perun on vastaava jumaluus, muttei etymologisesti täsmällinen vastine. Thorin äiti, Fjörgyn, on myös lähtöisin samasta ukkosen ja sateen jumalasta. Suomen Perkele, joka on alun perin tarkoittanut Ukkoa, on lainasana Balttiasta.


title: Perkūnas

text:
Nimi on säilynyt nykyisissä Balttian kielissä: Liettuan "perkūnas" ("ukkonen"), "perkūnija" ("ukonilma"), ja Latvian "pērkons" (sekä "ukkonen" että "ukonilma").
Fenno-ugristiikan professori Ulla-Maija Forsbergin (o,s. Kulonen) mukaan suomessa ja sen lähisukukielissä ei ainakaan enää näy minkäänlaista viittausta siihen, että nimet perkele tai perkuna liittyisivät itämerensuomalaiseen pakanalliseen uskontotermiin eikä liioin ukkoseen. Forsbergin mukaan on siis mahdollista, että perkuna-sanalla on jo muinaisessa balttilaisessa kielimuodossa ollut uskonnollisen merkityksen myötä syntynyttä voimasanakäyttöä, ja se on voinut alun perinkin tulla lainatuksi kantasuomeen nimenomaan voimasanana. Forsbergin mukaan suomen perkele-sanaa vastaavat muun muassa viron "põrgu" eli ’helvetti’, vatjan "põrku" eli ’helvetti’, ’manala’, karjalan "perkeleh" eli ’paha henki’.


title: Perkūnas

text:
Balttien jumalten kolmikkoon kuuluvat Perkūnas, Patrimpas ja Pikuolis.
"Perkūnas" on myrskyjen, ukkosen ja salamoiden jumala. Hän symboloi taivaallisia voimia (sadetta, ukkosta, salamointia ja muita taivaan ilmiöitä). Tammi oli pyhitetty ukkosenjumala Perkunasille. "Patrimpas" liitetään maanpäällisiin asioihin (toi kevään, ilon, rauhan, kypsyyden sekä huolehti kotieläimistä ja sadoista). Hänelle uhrattiin sadonkorjuun tuotteita. Kolmas, "Pikuolis", liitetään maanalaisiin (kuten kuolemaan, helvettiin ja pahuuteen).
Perkūnas kuvataan keski-ikäiseksi, kirveellä ja nuolilla aseistautuneeksi. Hän matkustaa kaksirattaisilla vuohien vetämällä kärryillä samaan tapaan kuin Thor.


title: Belleville (Ontario)

text: Belleville (suom. kaunis kaupunki) on Moirajoen suulla sijaitseva kaupunki Etelä-Ontariossa, Kanadassa. Kansainvälisesti tunnetuilla yrityksillä, kuten Liptonilla, Kellogg’silla ja Wilson Sportsilla, on siellä pääkonttori.


title: Belleville (Ontario)

text: Kaupungissa on vajaat 50 000 asukasta, sen suurkaupunkialueella kaikkiaan noin 92 000.


title: Belleville (Ontario)

text: Bellevillessä on lukuisia oppilaitoksia, sekä yksityisiä että julkisia.


title: The Only Exception

text: The Only Exception on yhdysvaltalaisen rock-yhtye Paramoren kappale ja kolmas single sen kolmannelta studioalbumilta "Brand New Eyes". Singlen julkaisi Fueled by Ramen helmikuussa 2010.


title: The Only Exception

text: "The Only Exception" levytettiin keväällä 2009. Kappaleen kirjoittivat yhtyeen jäsenet Hayley Williams, Josh Farro ja Taylor York, jotka myös olivat mukana tuottamassa kappaletta. Kappaleen sanat kertovat siitä, miten ei usko, että rakkautta on olemassa ja yrittää elää ilman sitä, tämäkin vain siksi, että yrittää välttää hylätyksi tulemista, mutta tajuaa lopulta, että rakkautta on olemassa ja kappaleen "only exception" (suom. "ainoa poikkeus") kertookin tästä ainoasta, joka saa uskomaan siihen, että rakkautta on olemassa. Williams on kertonut saaneensa idean kappaleeseen vanhempiensa avioerosta.


title: The Only Exception

text: Single sai enimmäkseen hyvän vastaanoton; negatiiviset mielipiteet koskivat lähinnä kappaleen kompositioon, mutta Hayley sai paljon kehuja hyvästä laulusuorituksestaan. Monet musiikkikriitikot toivat esille, että "The Only Exception" on erilaista musiikkia bändiltä. Lisäksi kriitikot huomasivat että Paramore, joka on yleensä kirjoittanut synkempää materiaalia, on menossa uuteen suuntaan uudella kappaleellaan.


title: The Only Exception

text: Musiikkivideon ohjasi Brandon Chesbro ja se julkaistiin 17. helmikuuta 2010 yhtyeen virallisella kotisivulla. Video kertoo siitä, miten Williams ei usko että rakkautta on olemassa, joka suureksi osaksi perustuu hänen vanhempiensa eroon hänen ollessa lapsi, mutta alkaa vähitellen uskoa rakkauteen. Videossa nähdään myös muut bändin jäsenet.


title: The Only Exception

text: Musiikkivideo alkaa, kun Williams herää sohvalta miehen vierestä jonka nimeä ei tiedetä ja kirjoittaa hänelle lapun, jossa lukee "I'm sorry" (suom. "Olen pahoillani"). Hän kävelee ulos ovesta ja halaa aikuista miestä, joka on hänen isänsä ja ottaa tämän hyllyltä valokuvan. Hän laittaa kuvan tuolinsa alle ja istuutuu sen päälle kun hän ja hänen isänsä juttelevat. Keskustelun jälkeen he halaavat taas ja Williams menee ulos seuraavasta ovesta valokuva mukanaan. Toisen oven takaa löytyy huone, jossa on peili. Williams laittaa kuvan peilin väliin ja nyt paljastuu, että kuvassa ovat Williamsin isä ja äiti nuoruusiässään seisomassa auton edessä. Seuraavaksi Williams nähdään makaamassa kirjeiden ja korttien päällä, jotka ovat tehneet yhtyeen fanit. Seuraavaksi koko bändi nähdään soittamassa pienen lavan päällä, jossa Williams istuu lattialla. Williamsin ollessa vielä huoneessa, josta löytyy myös valokuva, hän on meikannut ja jatkaa nyt matkaansa ulos seuraavasta ovesta, joka paljastuu vaatehuoneeksi. Hän vaihtaa ylleen mustan mekon ja siirtyy seuraavaan huoneeseen, joka paljastuu pieneksi ravintolaksi, jossa on vain yksi pöytä ja tarjoilija. Siellä hän tervehtii tarjoilijaa ja istuutuu pöytään, jossa häntä odottaa mies kirje kädessään. Pian hän häipyy paikalta ja tilalle tulee toinen mies. Jonossa on monia miehiä, joista Williamsin täytyy valita itselleen sopiva, muttei näytä viihtyvän kenenkään kanssa, vaan jättää miehet ja jatkaa seuraavaan huoneeseen. Seuraavassa huoneessa on muutkin bändin jasenet valkoisessa kirkkotilassa, jotka paljastuvat olevan häät. Morsiamen tullessa ulos ja astellessa alttarille hän ohittaa ainoan jolla on päällään mustaa; Williamsin, joka juoksee ovelle, josta morsian oli astellut sisään. Seuraavaksi hänet nähdään samat vaatteet päällään kuin alussakin Murdock-nimisen yhtyeen keikalla pitämässä hauskaa ystäviensä kanssa. Hän näkee eturivissä miehen, joka on sama kuin mies, jonka vierestä Williams heräsikin. Hän katsoo miestä ja seuraavaksi hän ja mies istuvat kirkkotilassa kahdestaan eri puolilla ja katsovat toisiaan. He myös istuvat samassa pöydässä, missä Williams oli hylännyt muut miehet ja lähtenyt seuraavaan huoneeseen, paitsi että tämän miehen kanssa hän tuntuu viihtyvän. Mies istuu Williamsin vieressä tämän huoneessa ja he katsovat toisiaan. Kuva siirtyy takaisin keikalle, missä Williams juoksee ovesta ulos ja menee läpi kaikki ne huoneet, mistä oli tullutkin; kirkkotila, ravintola, vaatehuone, huone, jossa on peili ja hänen vanhempansa valokuvassa, isän koti, jossa isä istuu sohvalla. Hän lopulta saapuu huoneeseen mistä oli lähtenytkin ja siellä sama mies nukkuu sohvalla kuin alussakin. Williams typistää paperin, jonka hän oli kirjoittanut, laittaa sen taskuunsa ja menee takaisin miehen viereen ja nukahtaa.


title: Careful

text: Careful on yhdysvaltalaisen rock-bändi Paramoren neljäs single sen kolmannelta studioalbumilta "Brand New Eyes". Kappale sijoittui Billboard Hot 100 -listalle samana viikkona kun "Brand New Eyes" julkaistiin. Se julkaistiin myös ennen kuin sitä oltiin edes päätetty singleksi. Kappale sijoittui listoille digitaalisten latauksien takia. Monet radiokanavat ovat kertoneet, että "Careful" tulee olemaan seuraava single Briteissä.


title: Careful

text: Kappale julkaistiin 5. maaliskuuta 2010.


title: Kardinaalihyveet

text: Kardinaalihyveet ovat äärimmäisiä hyveitä, joiden varassa riippuu koko inhimillisyys. Niiden nimi on johdettu latinan sanasta "cardo", joka tarkoittaa saranatappia.


title: Kardinaalihyveet

text: Aristoteleen mukaan on olemassa neljä kardinaalihyvettä:


title: Kardinaalihyveet

text: Myös Tuomas Akvinolaisen mukaan nämä ovat kardinaalihyveitä, mutta hän lisäsi luetteloon Paavalin Ensimmäiseen Korinttolaiskirjeeseen perustuen uskon, toivon ja rakkauden.


title: Kuwaitin energiapolitiikka

text: Kuwaitin energiapolitiikka kertoo Kuwaitin energiankäytöstä ja energiapolitiikasta ja eri sidosryhmien näkemyksistä energian käytön kehitykseen ja ohjaamiseen mukaan lukien energiantuotanto, jakelu ja kulutus. Siihen sisältyvät lait, sopimukset, verot ja ohjauskeinot.


title: Kuwaitin energiapolitiikka

text: Kuwait on OPECin jäsen ja öljyn kokonaisviennissä neljäs (117 Mt) vuonna 2007. Noin 30 % öljynviennistä oli öljyjalosteita. Öljy oli myös merkittävin sähkön raaka-aine. Öljytulot on rahastoitu valtiolliseen rahastoon. Kuwait Investment Authority (KIA) on kieltänyt lailla tietojen julkaisun kansalaisille rahastosta. Vuodesta 2007 kokonaisarvo on julkaistu.


title: Kuwaitin energiapolitiikka

text: IEA:n mukaan vuonna 2008 Kuwait oli "8. suurin öljyn tuottajamaa" (3,7 %). Vuonna 2007 Kuwait oli "9. suurin raakaöljyn viejä maa": 82 Mt. Lisäksi Kuwait vei öljyjalosteita (35 Mt), siten että Kuwait oli öljyn kokonaisviennissä neljäs (117 Mt).


title: Kuwaitin energiapolitiikka

text: IEA:n raportin mukaan vuonna 2007 Kuwait tuotti öljystä sähköä 35 TWh ja sähkön kulutus oli 43 TWh.


title: Kuwaitin energiapolitiikka

text: Öljytulot on rahastoitu valtiolliseen rahastoon. Kuwait Investment Authority (KIA) on kieltänyt lailla tietojen julkaisun kansalaisille rahastosta. Kesäkuusta 2007 KIA on julkaissut rahastojen arvon. Transparency Internationalin mukaan öljyrahastoista eri maissa vain Norja ja Alaska julkaisivat riippumattomasti tarkastetun tilinpidon ja talousraportin vuodelta 2008.


title: Luettelo Suomen singlelistan ykkösistä vuonna 1967

text: Tämä on luettelo Suomen singlelistan ykkösistä 1967, joka sisältää kärkipaikkaa hallussaan pitäneet singlet vuonna 1967 Mitä Suomi soittaa -listalla, jota samaisen vuoden lokakuun tilastoihin asti kokosi Suomen musiikkikauppiasliitto ry:n valtuuttamana Iskelmä-lehti. Marraskuusta 1967 eteenpäin Mitä Suomi soittaa siirtyi Suosikin koostettavaksi. Lista ilmestyi kerran kuukaudessa. Samaan aikaan Suomessa on koottu muitakin levymyyntilistoja, jotka saattavat poiketa Mitä Suomi soittaa -listasta käytettyjen mittausmenetelmien ja otosten vuoksi.


title: Pikaluistelu olympialaisissa

text: Pikaluistelu on ollut talviolympialaisten ohjelmassa ensimmäisistä talviolympialaisista, vuodesta 1924 lähtien. Naiset kilpailivat ensimmäisen kerran talviolympialaisissa vuonna 1960. Olympialaisten pikaluistelussa järjestetään nykyisin miehille ja naisille 6 tapahtumaa. Kilpailut käydään eurooppalaisella tyylillä, jossa kilpailijat luistelevat pareittain. Vuoden 1932 olympialaisissa luistelijat lähtivät pohjoisamerikkalaiseen tapaan yhteislähdöllä, mikä johti monien eurooppalaisluistelijoiden boikottiin kisoja kohtaan. Pikaluistelun menestynein maa olympialaisissa on Alankomaat.


title: Pikaluistelu olympialaisissa

text: "*(n) = näytöstapahtuma


title: Luettelo Suomen singlelistan ykkösistä vuonna 1966

text: Tämä on luettelo Suomen singlelistan ykkösistä 1966, joka sisältää kärkipaikkaa hallussaan pitäneet singlet vuonna 1966 Mitä Suomi soittaa -listalla, jota kokosi Suomen musiikkikauppiasliitto ry:n valtuuttamana Iskelmä-lehti. Lista ilmestyi kerran kuukaudessa. Samaan aikaan Suomessa on koottu muitakin levymyyntilistoja, jotka saattavat poiketa Mitä Suomi soittaa -listasta käytettyjen mittausmenetelmien ja otosten vuoksi.


title: Trofeo Teresa Herrera

text: Trofeo Teresa Herrera on vuodesta 1946 lähtien järjestetty jalkapalloturnaus. Turnaus on yksi arvostetuimmista kutsuturnauksista jalkapallossa jonka järjestäjänä toimii espanjalainen seura RC Deportivo de La Coruña. Turnauksen ottelut pelataan Estadio Municipal de Riazorilla joka on Deportivon kotistadion. Kilpailuun osallistuu aina neljä seuraa joista Deportivo on yksi. Turnaukseen on vuosien aikana osallistunut eurooppalaisten seurojen lisäksi myös Etelä-Amerikan seuroja. Deportivo on voittanut kotiturnauksensa 18 kertaa, eli selvästi useammin kuin mikään muu seura.


title: Luettelo Suomen singlelistan ykkösistä vuonna 1965

text: Tämä on luettelo Suomen singlelistan ykkösistä 1965, joka sisältää kärkipaikkaa hallussaan pitäneet singlet vuonna 1965 Mitä Suomi soittaa -listalla, jota kokosi Suomen musiikkikauppiasliitto ry:n valtuuttamana Iskelmä-lehti. Lista ilmestyi kerran kuukaudessa. Samaan aikaan Suomessa on koottu muitakin levymyyntilistoja, jotka saattavat poiketa Mitä Suomi soittaa -listasta käytettyjen mittausmenetelmien ja otosten vuoksi.


title: Luettelo Suomen singlelistan ykkösistä vuonna 1964

text: Tämä on luettelo Suomen singlelistan ykkösistä 1964, joka sisältää kärkipaikkaa hallussaan pitäneet singlet vuonna 1964 Mitä Suomi soittaa -listalla, jota kokosi Suomen musiikkikauppiasliitto ry:n valtuuttamana Iskelmä-lehti. Lista ilmestyi kerran kuukaudessa. Samaan aikaan Suomessa on koottu muitakin levymyyntilistoja, jotka saattavat poiketa Mitä Suomi soittaa -listasta käytettyjen mittausmenetelmien ja otosten vuoksi.


title: Saksan jääkiekkoliitto

text: Saksan jääkiekkoliitto on Saksassa jääkiekkoa hallinnoiva järjestö ja se on Kansainvälisen jääkiekkoliiton jäsen. Järjestö on perustetty Syyskuussa 1909 ja nykyään liiton johtaja on Uwe Harnos. Liiton hallintaan ei kuulunut Itä-Saksan jääkiekkomaajoukkue vaan sillä oli oma liittonsa.


title: Maahockey kesäolympialaisissa 1988

text: Maahockey oli Soulin olympialaisissa 1988 kuudettatoista kertaa olympiakisoissa. Naisten turnaus pelattiin kolmannen kerran. Miesten turnauksen voitti Yhdistynyt kuningaskunta. Naisten kahdeksan maan joukosta voiton vei Australia.


title: Luettelo Suomen singlelistan ykkösistä vuonna 1963

text: Tämä on luettelo Suomen singlelistan ykkösistä 1963, joka sisältää kärkipaikkaa hallussaan pitäneet singlet vuonna 1963 Iskelmä-lehden kokoamalla listalla. Lista ilmestyi kerran kuukaudessa. Samaan aikaan Suomessa on koottu muitakin levymyyntilistoja, jotka saattavat poiketa Iskelmän listauksista käytettyjen mittausmenetelmien ja otosten vuoksi.


title: Harmaavarpuskiuru

text: Harmaavarpuskiuru ("Eremopterix verticalis") on eteläafrikkalainen varpuslintu. Sen elinympäristö käsittää Afrikan eteläisen osan Zimbabwesta, Sambiasta ja Angolasta Etelä-Afrikkaan. Andrew Smith kuvaili lajin holotyypin Colesbergista Oranjejoelta pohjoisesta Kapmaasta 1836. Harmaavarpuskiuru kasvaa 13 cm pitkäksi. Koiraalla on mustassa päässä valkea poskilaikku; naaras on ruskeankirjava. Se elää karuilla ja avoimilla mailla. Laji viihtyy maassa etsien ravinnokseen siemeniä ja pieniä selkärangattomia. Harmaavarpuskiurun pesämalja sijaitsee kiven tai ruohotuppaan juuressa.


title: Intianvarpuskiuru

text: Intianvarpuskiuru ("Eremopterix griseus") on eteläaasialainen varpuslintu. Sen elinympäristö ulottuu Pakistanin Induksen tasangoilta Himalajan rinteitä itään Nepalin ja Bangladeshin, sekä Intiaan ja Sri Lankaan. Giovanni Antonio Scopoli kuvaili lajin holotyypin Gingeestä Tamil Nadusta vuonna 1786.


title: Luettelo Suomen singlelistan ykkösistä vuonna 1962

text: Tämä on luettelo Suomen singlelistan ykkösistä 1962, joka sisältää kärkipaikkaa hallussaan pitäneet singlet vuonna 1962 Iskelmä-lehden kokoamalla listalla. Lista ilmestyi kerran kuukaudessa. Samaan aikaan Suomessa on koottu muitakin levymyyntilistoja, jotka saattavat poiketa Iskelmän listauksista käytettyjen mittausmenetelmien ja otosten vuoksi.


title: Näkökulmaotos

text: Näkökulmaotos tai näkökulmakuva on elokuvan kuva, joka on kuvattu elokuvan henkilöhahmon kuvakulmasta siihen suuntaan, johon tämä katsoo. Tekniikkaa käytetään usein kauhuelokuvissa, joissa katsojat laitetaan hirviön näkökenttään.


title: Näkökulmaotos

text:
Alfred Hitchcock on kuuluisa näkökulmaotoksen käytöstä. Hitchcockin "Takaikkuna" sijoittuu käytännössä vain yhteen huoneeseen, sillä päähenkilö on pyörätuolissa. Katsojat näkevät näkökulmaotoksissa päähenkilön näkökulmasta, miten hän vakoilee naapureitaan. Tällaisten otosten kautta elokuvan murhamysteeri ratkeaa. Elokuvantekijät saattavat käyttää näkökulmaotosta viedäkseen katsojat kahden henkilön perspektiiviin. "Uhrilampaiden" loppukohtauksessa näytetään näkökulmaotoksessa sarjamurhaajan piilopaikka päähenkilön silmin. Tämän jälkeen näytetään myös tilanne sarjamurhaajan silmin, kun hän tarkkailee paikkaa pimeänäkölaitteen avulla. Kauhuelokuville tyypillistä on se, että katsoja näkee tilanteen vaanivan hirviön silmin. Yksi tunnetuimmista kokeiluista on Robert Montgomeryn ohjaama "Nainen järvessä", joka on kokonaisuudessa kuvattu päähenkilön näkökulmasta. Kolmiulotteisena kuvattu "Saw VII 3D" (2010) näyttää miltä monet kuolemanansoista näyttävät uhrien silmin katseltuna.
Elokuvan Alone kaikki kohtaukset, joissa pääosassa oleva murhaaja on mukana on kuvattu päähenkilön näkökulmasta, eikä katsojalle näytetä päähenkilöä kertaakaan.


title: Näkökulmaotos

text: Spike Leen komediaelokuvassa "Do the Right Thing – kuuma päivä" (1989) monet henkilöiden väliset dialogit kuvataan tavanomaisten vastakuvien sijasta suoraan kameraan katsovina näkökulmaotoksina.


title: Jarmo Seppälä

text: Jarmo Tapio Seppälä (s. 26. tammikuuta 1962 Tampere) on suomalainen entinen aitajuoksija.


title: Jarmo Seppälä

text: Seppälä voitti 400 metrin aitojen Suomen mestaruuden Kouvolassa 1982 ajalla 52,07. Hän oli myös kaksi kertaa pronssilla, Kajaanissa 1984 ajalla 51,93 ja Hämeenlinnassa 1988 ajalla 51,66.


title: Jarmo Seppälä

text: Seuratasolla Seppälä edusti tamperelaista Lamminpään Korpea.


title: Hannah Montana: Hits Remixed

text: Hits Remixed on yhdysvaltalaisen laulaja-näyttelijä Miley Cyrusin toinen remix-levy Hannah Montanan roolissa. Se on viides Hannah Montana-albumi, ja se julkaistiin 19. elokuuta 2008 yksinomaisesti Wal-Mart -kaupoissa. Albumi sisältää molempien singlejä heidän albumiltaan , joka oli Hannah Montanan neljäs studioalbumi ja Cyrusin debyyttialbumi. Pääasiassa Matthew Gerrard ja Robbie Nevil tekivät töitä kappaleiden parissa. The album peaked sijoittui sijalle 103 Billboard 200 -listalla ja neljänneksi Billboardin Top Kid Audio -listalla.


title: Hannah Montana: Hits Remixed

text: Albumi sisältää sekä Hannah Montanan että Miley Cyrusin singlejä heidän albumiltaan , joka oli Hannah Montanan neljäs studioalbumi ja Cyrusin debyyttialbumi. Albumi sisältää remix-versioita muiltakin levyiltä. American Idolin tuomari Kara DioGuardi oli mukana kirjoittamassa ja tuottamassa kappaletta "We Got the Party" yhdessä Greg Wellsin, Brian Greenin, Matthew Wilderin ja muiden kanssa. Muita levyä työstämässä olleita ovat Jamie Houston, Aris Archontis, Jeannie Lurie, Chen Neeman, Jay Landers ja Holly Mathis. Kappaleet eivät ole raskaasti miksattuja ja sisältävät vaikutteita pop rockista ja and teen popista.


title: Hannah Montana: Hits Remixed

text: 19. elokuuta 2008 Hits Remixed -levä myytiin yksinomaisesti Wal-Mart -kaupoissa Yhdysvalloissa. Vasta yli vuoden kuluttua levyä alettiin myymään kansainvälisesti.


title: Hyppyleikkaus

text: Hyppyleikkaus on elokuvaleikkaus, jossa yhdistetään kaksi perättäistä samasta kohteesta otettua kuvaa, joiden välillä kameran sijainti on muuttunut vain vähän. Tällainen leikkaus aiheuttaa kohteen "hyppäämisen" kuvaruudulla epäjatkuvasti. Tästä syystä hyppyleikkausta pidetään rikkeenä klassista jatkuvuusleikkausta kohtaan. Jatkuvuusleikkauksella pyritään saamaan elokuva vaikuttamaan sekä ajallisesti että sijainnillisesti jatkuvalta.


title: Hyppyleikkaus

text: Hyppyleikkaus voidaan saadaan aikaan yhdistämällä kaksi erikseen kuvattua kohtausta, joissa kameran sijainti muuttuu alle 30 astetta. Hyppyleikkaus voidaan tehdä myös leikkaamalla pois osa jatkuvasti kuvatusta kohtauksesta.


title: Michael Orozco

text: Michael Orozco Fiscal (s. 7. helmikuuta 1986 Orange, Kalifornia, Yhdysvallat) on yhdysvaltalainen jalkapalloilija, pelipaikaltaan puolustaja. Hän edustaa Meksikon Primera Divisiónin San Luisia.


title: Michael Orozco

text: Orozco Fiscalin ammattilaisura alkoi 17-vuotiaana meksikolaisseura Necaxassa, jonka riveissä hän pelasi kuitenkin vain juniori- ja reservijoukkueissa. Puoltatoista vuotta myöhemmin hän siirtyi San Luisiin, jossa hän debytoi Meksikon korkeimmalla sarjatasolla Primera Divisiónissa 26. elokuuta 2006 ottelussa Tigresiä vastaan. Ensiesiintyminen oli epäonnistunut, sillä vaihdosta kentälle tullut Orozco Fiscal ajettiin ulos vain kahden minuutin pelin jälkeen. Ottelu jäi hänen ainoaksi vuoden 2006 Aperturassa, mutta vuoden 2007 aikana hän vakiinnutti paikkansa joukkueen avauskokoonpanossa. Hän pelasi San Luisin kanssa myös Copa Libertadoresissa.


title: Michael Orozco

text: Tammikuussa 2010 Orozco Fiscal siirtyi lainasopimuksella Yhdysvaltoihin Major League Soccerin tulokasjoukkue Philadelphia Unioniin. Hän kuului joukkueen runkopelaajiin ja pelasi yhtä lukuun ottamatta kaikissa joukkueen kauden 2010 MLS-otteluissa. Kauden päätyttyä seurat neuvottelivat Orozco Fiscalin pysyvästä siirtymisestä Philadelphiaan, mutta eivät päässeet sopuun ja hän palasi San Luisiin.


title: Michael Orozco

text: Sukujuuriltaan meksikolainen Orozco Fiscal olisi voinut edustaa maajoukkuetasolla myös Meksikoa, mutta valitsi synnyinmaansa Yhdysvallat.


title: Michael Orozco

text: Orozco Fiscal kuului Yhdysvaltain alle 23-vuotiaiden maajoukkueeseen vuoden 2008 kesäolympialaisissa, jossa hän oli avauskokoonpanossa joukkueensa kaikissa kolmessa ottelussa. Ensiesiintymisensä Yhdysvaltain A-maajoukkueessa hän teki 15. lokakuuta 2010 MM-karsintaottelussa Trinidad ja Tobagoa vastaan. Kaikkiaan hän on pelannut 29 maaottelua ja tehnyt niissä neljä maalia.


title: Korvetti Cheonanin uppoaminen

text: Korvetti Cheonanin uppoaminen () tapahtui 26. maaliskuuta 2010 Keltaisellamerellä. Korean tasavallan asevoimien laivaston 1 200 tonnia painavalla Pohang-luokan aluksella oli 104 henkeä, joista 58 pelastettiin.


title: Korvetti Cheonanin uppoaminen

text: Uppoamisen syyksi on esitetty erilaisia arvailuja, ja lehdistössä arveltiin esimerkiksi Pohjois-Korean torpedohyökkäystä, mutta maan aluksia ei ollut lähistöllä. Uppoamisen tapahduttua Etelä-Korean turvallisuudesta vastaavat viranomaiset kokoontuivat hätäistuntoon.


title: Korvetti Cheonanin uppoaminen

text: Myöhemmin Etelä-Korea ilmoitti, että uppominen saattoi aiheutua myös aluksen sisällä tapahtuneesta räjähdyksestä. Hallituksen tutkimusten mukaan Pohjois-Koreaa ei enää myöhemmin syytetty tapahtumasta. Seuraavalla viikolla Etelä-Korean puolustusministeri esitti arvion, että Korean sodan aikaisen miinan räjähtäminen olisi aiheuttanut aluksen uppoamisen. Toinen eteläkorealainen alus ampui varoituslaukauksen tunnistamatonta kohdetta kohti, minkä myöhemmin arveltiin olevan lintuparvi. Puolustusministerion mukaan 58 henkeä 104:stä miehistön jäsenestä oli pelastettu. 15-20-metriseen veteen uponneen aluksen nostamisen arvioitiin kestävän 20 päivää. Lähes kuukausi tapahtumien jälkeen Etelä-Korean puolustusministeri kertoi mediassa torpedohyökkäyksen olevan kuitenkin yksi todennäköisimmistä syistä uppoamiselle. Sota-aluksen etuosa nostettiin merestä ja sotilaslähteiden mukaan aluksessa on jälkiä ulkoapäin tulleesta voimakkaasta iskusta.


title: Korvetti Cheonanin uppoaminen

text: Aluksen päällikkö Choi Won-il oli pelastuneiden joukossa. Eteläkorealaisen Yonhap-uutistoimiston mukaan päällikkö kertoi onnettomuudesta, että ".. kuului räjähdyksen ääni ja laiva kallistui oikealle. Menetimme voimalähteen ja tietoliikenneyhteydet. Olin hytissä jumissa viisi minuuttia, ennen kuin kollegani rikkoivat ikkunan ja pääsin ulos. Tuolloin aluksen perä oli jo hävinnyt". Pinnalla näky vielä pieni osa kumollaan olevasta rungosta. Räjähdyksen tapahduttua osa miehistöstä hyppäsi mereen. Kylmässä vedessä pysyy tuohon vuodenaikaan hengissä kaksi tuntia.


title: Korvetti Cheonanin uppoaminen

text: Pohang-luokan korvetti "Cheonan" (PCC-772) laskettiin vesille tammikuussa 1989. Aluksen ensisijainen tehtävä oli rannikkopartiointi, erityisesti sukellusveneentorjunta. Aluksen pituus on 88 metriä ja syväys 2,9 metriä, huippunopeus on 32 solmua (59 km/h), matkanopeus 15 solmua (28 km/h). Aseistuksena on neljä AGM-84D Harpoon -meritorjuntaohjusta, kaksi 76 mm:n laivatykkiä, kaksi 40 mm:n ilmatorjuntakanuunaa ja kuusi Mark 46 -torpedoa.


title: Korvetti Cheonanin uppoaminen

text: Noin kello 21.30 paikallista aikaa (12.30 UTC) 26. maaliskuuta 2010 voimakas yksittäinen räjähdys tapahtui aluksen peräosassa katkaisten aluksen kahtia. Viidessä minuutissa aluksen perä joutui veden alle ja keulaosa kallistui 90 astetta oikealle. Kello 22.40 rannikkovartiosto pelasti 58 miehistön jäsentä kapteeni mukaan luettuna 104:stä miehistön jäsenestä. Alus upposi kello 27. maaliskuuta 2010 kello 01.00. Keula kellui noin 4 mailia kaakkoon räjähdyspaikasta ennen kuin se upposi kokonaan 27. maaliskuuta 2010 kello 22.30.


title: Korvetti Cheonanin uppoaminen

text: Toukokuun 2010 alkupuolella tutkimusryhmä ilmoitti, että aluksen upotti torpedon räjähdys. Sen metallijäänteet ja kemiallinen jälki olivat samanlaiset kuin Saksassa valmistetuilla aseilla, minkä tutkimusryhmä selitti sillä, että Pohjois-Korea pyrki naamioimaan osallisuutensa välttämällä kiinalaisia tai venäläisiä aseita.


title: Korvetti Cheonanin uppoaminen

text: 20. päivä julkaistun Kansainvälisen tutkimusryhmän raportin mukaan torpedossa oli korealaista kirjoitusta (nimenomaisesti yksi tussilla kirjoitettu kirjoitusmerkki jossa luki "nro 1".) ja merkkejä pohjoiskorealaisesta suunnittelusta. Pohjois-Korea kiisti väitteet lavastuksena ja uhkasi sodalla, jos Etelä-Korea asettaisi sanktioita.


title: Korvetti Cheonanin uppoaminen

text: Tutkimuksen tuloksiin suhtauduttiin Etelä-Koreassa skeptisesti, ja ne kääntyivät presidentti Leetä ja hallituspuoluetta vastaan. Kansainvälisen tutkimusryhmän jäsenien nimiä ei paljastettu, ja he kaikki olivat Etelä-Korean liittolaismaista, paitsi yksi ruotsalainen. Tapausta verrattiin jopa Tonkininlahden välikohtaukseen.


title: Korvetti Cheonanin uppoaminen

text: Venäjän presidentti Dmitri Medvedev ilmoitti toukokuun lopulla lähettävänsä oman tutkimusryhmän paikalle Etelä-Korean pyynnöstä.


title: Chrysí

text: Chrysí (; myös "Chryssí", "Chrisí", "Hrisí"; suom. ”Kultainen saari”) tai Gaïdouronísi (, suom. ”Aasisaari”) on Kreikan saari, joka kuuluu Kreetan saariin ja sijaitsee Libyanmeressä Kreetan etelärannikon edustalla noin kymmenen kilometriä Ierápetran kaupungista etelään. Saaren pinta-ala on noin 5 neliökilometriä ja se on asumaton (vuonna 2011). Hallinnollisesti saari kuuluu Ierápetran kuntaan, Lasíthin alueyksikköön ja Kreetan alueeseen.


title: Chrysí

text: Chrysín saari sijaitsee Välimereen kuuluvassa Libyanmeressä Kreetan saaren eteläpuolella Kreikassa. Saari sijaitsee kymmenen kilometrin päässä etelään Kreetan rannikolla sijaitsevasta Ierápetran kaupungista. Saari on osa Lasíthin alueyksikköön kuuluvaa Ierápetran kuntaa. Pituutta saarella on viisi kilometriä ja leveyttä puolestaan kilometri. Chrysí on matala ja tasainen, korkein kohta yltää 20 metriin (toisen lähteen mukaan 30 metriin). Keskimäärin saari on 1,79 metriä korkea. Chrysístä noin 700 metriä itään sijaitsee pieni kallioinen Mikronísin saari, jonka pinta-ala on 11,7 hehtaaria.


title: Chrysí

text: Saaren mafiset kivilajit eli peridotiitti, gabro ja diabaasi ovat muodostuneet laavan jähmettymisen seurauksena. Laava oli peräisin miljoona vuotta sitten purkautuneesta vedenalaisesta tulivuoresta.


title: Chrysí

text: Yhdessä Mikronísin kanssa Chrysí muodostaa Natura 2000 -verkostoon kuuluvan 5,4654 neliökilometrin kokoisen luonnonsuojelualueen.


title: Chrysí

text: Äärimmäisen uhanalaista munkkihyljettä tavataan Chrysín ympäristössä. Euroopan unionin alueella munkkihyljettä tavataan noin sadassa paikassa. Chrysí on myös erittäin uhanalaisen valekarettikilpikonnan elinaluetta. Sen ei ole kuitenkaan havaittu pesivän saarella.


title: Chrysí

text: Saarella elää myös kotihiiriä ja mustarotan alalaji "Rattus rattus alexandrinus". Matelijoista Chrysíllä tavataan "Telescopus fallax" -käärmelajia, aigeiansisiliskoa sekä "Hemidactylus turcicus" -ja "Cyrtopodion kotschyi" -gekkolajeja. Saarella on tavattu yli 120 eri lintulajia, kuten esimerkiksi pitkäjalka, silkkihaikara, ruskohaikara, rääkkähaikara ja pikkutylli. Pääosa linnuista on muuttolintuja, jotka ainoastaan ruokailevat ja levähtävät Chrysíllä pitkää matkaansa varten.


title: Chrysí

text: Joitain vuosia sitten Ierápetran asukkaat toivat Chrysílle jäniksiä ja aitokanoja. Nykyisin jäniksiä pyritään poistamaan saarelta järjestelmällisesti.


title: Chrysí

text: Saarta peittää matalakasvuinen puusto ja muun muassa korallista ja kotilonkuorista jauhautunut kullanvärisen hiekka, "khrissí". Pääosin Chrysín saari on okakatajaa ("Juniperus oxycedrus") kasvavan macchia-pensaikon sekä foinikiankatajaa ja "Juniperus oxycedrus" ssp. "macrocarpa" -katajaa kasvavan metsikön peittämä. Tällainen sekametsikkö on epätavallinen Kreikassa. Chrysín hiekkadyyneillä kasvaa "Juniperus oxycedrus ssp. macrocarpa" -katajaa. Saarella on myös 35 hehtaarin laajuinen setrimetsä, jossa hehtaarin alalla on noin 28 puuta. Metsä on laajuudessaan hyvin harvinainen. Chrysín setrit elävät vähintään 300-vuotiaiksi, ja niiden pituus vaihtelee kolmesta metristä seitsemään metriin.


title: Chrysí

text: Chrysíllä elää myös esimerkiksi merisipuli, hietamerinarsissi, tyräkkien sukuun kuuluva merityräkki, kellokanervien sukuun kuuluva "Erica manipuliflora", latva-artisokan sukulainen "Cynara cornigera", huulikukkaiskasvien heimoon kuuluva kuputeurikka ja oleanterikasvien heimoon kuuluva "Periploca angustifolia". "Periploca angustifolia" -kasvia tavataan Kreikassa ainoastaan Chrysíllä ja Gávdoksen saarella. Saarella tavataan myös kohokkien sukuun kuuluvaa "Silene ammophila" ssp. "ammophila" -kasvia ja myrkkyliljojen sukuun kuuluva "Colchicum cousturieri" -kasvia, jotka mainitaan IUCN:n (1993). Nämä kaksi lajia on myös suojeltu Kreikan presidentin asetuksella. "Colchicum cousturieri" on lisäksi suojeltu Bernin sopimuksella.


title: Chrysí

text: Chrysíltä on löydetty kaikkiaan 49 erilaista fossiilia. Ne ovat joutuneet vulkaanisen kiven sisään 350 000–70 000 vuotta sitten. Tuolloin saari oli vielä veden alla eli löydetyt fossiilit ovat merieliöiden fossiileja.


title: Chrysí

text: Chrysíä uhkaa matkailun lisääntyminen saarella. Matkailijat vievät suuria määriä kuolleiden simpukoiden kuoria mukanaan, vaikka alueelta on kiellettyä kuljettaa mukanaan mitään pois. Simpukankuoria on erityisesti saaren pohjoisrannikolla. Katajalajien oksat ja juuret kärsivät matkailijoiden leiriytymisestä.


title: Chrysí

text: Saarella oli asutusta minolaisen kulttuurin aikana. Tältä ajalta peräisin olevia saviastioiden paloja on löydetty saaren itä- ja länsiosista. Samoin sinne tänne ripotellut simpukankuoret saaren itä- ja länsiosassa todistavat, että saarella on minolaiskaudella ollut asutusta. Myös roomalaisista on säilynyt merkkejä. Saaren luoteisosassa on Ágios Nikólaoksen kappeli, joka on valmistunut 1200-luvulla tai toisen lähteen mukaan 1300-luvulla. Kappelista etelään ja lounaaseen on muutamia hautoja ja kaivoja. Chrysíllä on ollut aikoinaan myös suolantuotantoa. Merirosvot ovat piileskelleet saarella. Sittemmin saari on tarjonnut ja tarjoaa edelleen suojaa alueen kalastajille.


title: Chrysí

text: Saari on saanut aasisaarta tarkoittavan Gaïdouronísi-nimensä siitä, että 1900-luvun alkuvuosikymmeninä saarelle tuotiin kesäaikaan aaseja laiduntamaan. Talviaikaan saarelle on puolestaan tuotu Kreetalta lampaita.


title: Chrysí

text: Chrysílle tehdään venematkoja pääasiassa Ierápetrasta. Matkat alkavat aamulla ja takaisin lähdetään iltapäivällä. Merimatka Ierápetrasta saarelle kestää noin 50 minuuttia. Chrysín etelärannikolla on taverna ja satamalaituri. Sekä saaren etelä- että pohjoisrannalla on mahdollista ottaa aurinkoa ja uida. Saarella on yhteensä kymmenen kilometriä polkuja. Yöpymistä saarella ei sallita.


title: Sarina Röhr

text: Sarina Röhr-Steiner (s. 11. tammikuuta 1960 Helsinki) on suomalainen näyttelijä. Hän on näytellyt baarimikkoa "Hyvissä herroissa" vuosina 1990-1991, Annaa sarjassa "Ilman kavaluutta" sekä esiintynyt useissa elokuvissa, kuten "Vääpeli Körmy ja marsalkan sauva".


title: Sarina Röhr

text: Röhr on avioliitossa italialaisen näyttelijän, kirjailijan ja ohjaajan Piero Steinerin kanssa ja he asuvat Barcelonassa.


title: Hannah Montana 3

text: Hannah Montana 3 on ääniraita Disney Channelin televisiosarjasta "Hannah Montana" ja se julkaistiin 7. heinäkuuta 2009. Alun perin albumin oli tarkoitus ilmestyä 14. heinäkuuta 2009, mutta sitä aikaistettiin viikolla. Hannah Montana 3 on neljäs soundtrack (mukaan lukematta livealbumeja) Miley Cyrusin fiktiivisen hahmon Hannah Montanan julkaisusta. Albumia edeltää sarjaan perustuvan elokuvan soundtrack, ."It's All Right Here" on soundtrackin ensimmäinen ja pääasiallinen single. Se julkaistiin Radio Disneyllä on 7. marraskuuta 2008 ja sen musiikkivideo julkaistiin Disney Channelilla. Se sijoittui Bubbling Under Hot 100 Singles -listalla sijalle 24.


title: Hannah Montana 3

text: "Let's Do This" on soundtrackin toinen single. Kappale esiintyi myös elokuvassa "" ja elokuvan . Kappale sijoittui Bubbling Under Hot 100 Singles -listalla sijalle 23.


title: Hannah Montana 3

text: "Let's Get Crazy" on soundtrackin kolmas single. Ensimmäisen kappale kuultiin elokuvassa "" ja esiintyi myös elokuvan ennen kuin se kuultiin sarjassa. Musiikkivideo nähtiin ensimmäisen kerran 19. tammikuuta 2009, jonka osasyynä oli mainostaa elokuvaa. Kappale sijoittui sijalle 57 "Billboard" Hot 100 -listalla ja sijalle 26 Canadian Hot 100 -listalla, tullen Hannahin parhaiten sijoittunut single Kanadassa. "Let's Get Crazy" löytyy myös kokoelmalevyltä, "Disney Channel Playlistiltä" ja "Disney Karaoke Series: Disney Channel, Vol. 1" -karaokelevyltä.


title: Hannah Montana 3

text: "I Wanna Know You" on David Archuletan kanssa tehty duo ja soundtrackin neljäs single. Kappale julkaistiin ensimmäisen kerran Radio Disneyllä on 2. toukokuuta 2009. Kappale sijoittui sijalle 74 Billboard Hot 100 -listalla.


title: Hannah Montana 3

text: "Ice Cream Freeze (Let's Chill)" on soundtrackin viides single. Se kuultiin ensimmäisen kerran 22. toukokuuta 2009 Radio Disneyllä ja sen musiikkivideo julkaistiin Disney Channelillä samana päivänä. "Ice Cream Freeze (Let's Chill)" ja sen musiikkivideo olivat mahdollista ladata iTunes Storessa 30. kesäkuuta 2009. "Ice Cream Freeze" sijoittui Billboard Hot 100 -listalla sijalle 87, Canadian Hot 100 -listalla sijalle 57 ja Britannian singlelistalla sijalle 90. Näin kappaleesta tuli Hannahin ensimmäinen single näillä suunnin hänen singlensä "Nobody's Perfect" jälkeen.


title: Hannah Montana 3

text: "He Could Be the One" on kuudes soundtrackin single ja se julkaistiin 12. kesäkuuta 2009 ja sitä seurasi musiikkivideo, jonka oli tarkoitus mainostaa tunnin pituista, samannimista Hannah Montana - jaksoa. Single sijoittui sijalle 10 Billboard Hot 100 -listalla, ohittaen Mariah Careyn singlen "Obsessed" ja Canadian Hot 100 -listalla se sijoittui sijalle 97. Singlestä tuli Hannah Montanan parhaiten sijoittunut single (ohittaen hänen aikaisemman singlensä "Life's What You Make It" viidellätoista sijalla), ensimmäinen single, joka on sijoittunut kymmenen parhaan joukkoon ja maailmanlaajuisesti isoin debyytti.


title: Hannah Montana 3

text: "Supergirl" on soundtrackin kuudes single, joka julkaistiin 2. heinäkuuta 2009 ja sen lähetti Radio Disney. Musiikkivideon näytti Disney Channel. Se sijoittui Bubbling Under Hot 100 -listalla sijalle 5, paikan alempana hänen singleään "Don't Wanna Be Torn". Kappaleen CD-single julkaistiin Saksan kaupoissa 28. elokuuta 2009, joka sisälsi myös B-puolella olevan kappaleen "Every Part of Me". Vaikka kappale kuultiin ensimmäisen kerran 2. heinäkuuta 2009 Radio Disneyn lähettämänä, niin virallisesti se julkaistiin vasta marraskuussa.


title: Hannah Montana 3

text: "Just a Girl" on kahdeksas ja viimeinen Radio Disney -single soundtrackilta. Sen musiikkivideo julkaistiin 30. kesäkuuta 2009 ja se kuultiin Radio Disneyllä ensimmäisen kerran tammikuussa 2010. Se sijoittui sijalle 5 Radio Disneyn listalla, muttei ole sijoittunut muille listoille.


title: Hannah Montana 3

text: "Don't Wanna Be Torn" on kappale Hannah Montana 3 - soundtrackilta ja kuultiin ensi kerran Radio Disneyllä 1. heinäkuuta 2009, eli viikko ennen albumin julkaisua. Se sijoittui Bubbling Under Hot 100 -listalla sijalle 4.


title: Aku Ankan Aikakone 10: Antiikkia, antiikkia

text: Antiikkia, antiikkia on Aku Ankan Aikakone -sarjakuvasarjan yhdestoista osa, joka ilmestyi lokakuussa 2009. Se sisältää Antiikin Kreikan ja Rooman tarinoita. Kirjan seitsemästä tarinasta neljä on Suomessa ennen julkaisemattomia. Se sisältää 288 sivua.


title: Maahockey kesäolympialaisissa 1992

text: Maahockey oli Barcelonan olympialaisissa 1992 seitsemättätoista kertaa olympiakisoissa. Naisten turnaus pelattiin neljännen kerran. Miesten turnauksen voitti Saksa. Naisten 8 maan joukosta voiton vei Espanja.


title: Karim Mahri

text: Karim Mahri (s. 24. kesäkuuta 1982) on ranskalainen potkunyrkkeilijä, joka edustaa Faucon Gym:ta.


title: Ahmed Boussaidi

text: Ahmed Boussaidi (s. 3. joulukuuta 1985) on tunisialainen kevyensarjan nyrkkeilijä, joka ottelee ammattilaisena Belgiassa.


title: Kiinan jääkiekkoliitto

text: Kiinan jääkiekkoliitto on jääkiekkoa ja jääpalloa Kiinassa hallitseva järjestö. Liitto on ollut Kansainvälisen jääkiekkoliiton jäsen vuodesta 1963. Kansainvälisen jääpalloliiton jäsen se on ollut vuodesta 2010.


title: Marraskuun 17.

text: Marraskuun 17. () oli 1970-luvulla perustettu kreikkalainen marxilais-nationalistinen terroristijärjestö.


title: Marraskuun 17.

text: Järjestön perustaja oli matemaatikko ja trotskilaisen poika Aléxandros Giotópoulos. Giótopoulos kuului vasemmistolaiseen Kreikan sotilasjunttaa vastustaneeseen opiskelijaliikkeeseen. Terroristijärjestö nimettiin 17. marraskuuta 1973 tapahtuneen Ateenan kansallisen teknillisen korkeakoulun opiskelijoiden kansannousun mukaan. Kansannousu murskattiin panssarivaunuilla. Järjestön ideologiaksi otettiin marxismi ja nationalismi. Pääviholliseksi tuli Naton johtaja Yhdysvallat. Järjestö sai rahaa ryöstämällä pankkeja sekä mahdollisesti ulkomailla oleskelevilta saman aatteen kannattajilta.


title: Marraskuun 17.

text: Marraskuun 17. teki salamurhia ja räjäytteli pommeja. Järjestö surmasi esimerkiksi joulukuussa 1975 Yhdysvaltain keskustiedustelupalvelu CIAn paikallisjohtaja Richard Welchin. Muut uhrit olivat muun muassa Turkin edustajia, Yhdysvaltain tukikohtien sotilaita ja teollisuusmiehiä. Vuonna 2000 järjestö surmasi brittiläisen sotilasattasea Stephen Saundersin.


title: Marraskuun 17.

text: Järjestöön kuulunut Sávvas Xirós pidätettiin heinäkuussa 2002, kun hänen pomminsa ei räjähtänytkään. Xiróksen kuulusteluissa ilmi tulleiden tietojen ansiosta muutkin järjestön jäsenet pidätettiin sittemmin. Marraskuun 17. saattoi olla ainoastaan 25 jäsenen ryhmä.


title: Marraskuun 17.

text: Joulukuussa 2003 järjestön kaksi johtajaa, Giotópoulos ja Dimítris Koufontínas, saivat elinkautiset vankeusrangaistukset.


Suomen Kulttuurirahaston Edvard Fazer -palkinto on kiertopalkinto, joka myönnetään joka toinen vuosi parhaasta Suomen Kansallisbaletin piirissä tapahtuneesta tanssitaidetta edistävästä suorituksesta. Edvard Fazer -palkinto perustettiin Suomen Kansallisoopperan baletin 60-vuotisjuhlavuonna 1982 ja se myönnettiin ensimmäisen kerran 1984.


Palkinto on kauppaneuvos ja rouva Roger Lindbergin lahjoittama hopeamalja, jonka Suomen Kansallisoopperan henkilökunta lahjoitti silloiselle johtajalleen Edvard Fazerille hänen 70-vuotispäivänään vuonna 1931. Vuonna 1996 Fazerin musiikkisäätiö siirsi varansa Suomen Kulttuurirahastolle, jolloin perustettiin Fazerin musiikkirahasto. Tässä yhteydessä myös palkinnon nimeksi tuli Suomen Kulttuurirahaston Edvard Fazer -palkinto. Fazerin musiikkirahasto on nykyisin Roger Lindbergin musiikkirahasto, ja sen tarkoituksena on tukea suomalaista säveltaidetta ja jatkaa myös Edvard Fazerin nimeä kantavan palkinnon myöntämisperinnettä.


title: Suomen Kulttuurirahaston Edvard Fazer -palkinto

text: Palkinnon saaja saa maljan lisäksi rahapalkinnon, joka vuonna 2018 oli 10 000 euroa.


Luettelo NHL:ssä nollapelin pelanneista suomalaisista maalivahdeista sisältää kaikki suomalaiset maalivahdit, jotka ovat pelanneet NHL:ssä varsinaisella peliajalla nollapelin. Päivitetty kauden 2015–2016 jälkeen.


title: Deroceras gavdosensis

text: Deroceras gavdosensis on "Agriolimacidae"-heimoon ja "Deroceras"-sukuun kuuluva kotilolaji.


title: Deroceras gavdosensis

text: "Deroceras gavdosensis" on Välimeressä sijaitsevien ja Kreikalle kuuluvien, Kreetan eteläpuolisten, Gávdoksen ja Gavdopoúlan saarten kotoperäinen laji. Saarilla elää myös kaksi muuta kotoperäistä maalla elävää nilviäislajia.


title: Ononis verae

text: Ononis verae on hernekasvien heimoon ja orakkojen sukuun kuuluva kasvi.


title: Ononis verae

text: "Ononis verae" on kotoperäinen laji Välimeressä sijaitsevilla ja Kreikalle kuuluvilla Kreetan saaren eteläpuolisilla Gávdoksen ja Gavdopoúlan saarilla. Lisäksi kasvia tavataan Kreetan rannikolla vastapäätä näitä kahta saarta.


title: Ononis verae

text: "Ononis verae" on suojeltu Kreikan presidentin asetuksella (67/81). Kasvi sisältyi IUCN:n uhanalaisten lajien punaiseen listaan (1993).


title: Jan Aarts

text: Johannes Godefridus (Jan) Aarts (s. 28. helmikuuta 1937 Vlierden, Alankomaat) on hollantillaissyntyinen roomalaiskatolisen kirkon pappi, joka työskenteli Suomessa kirkon pappina vuosina 1966–2002 ja sitten 20 vuotta piispa Paul Verschurenin sijaisena eli yleisvikaarina ja viimeisen vuoden piispa Józef Wróbelin sijaisena ja hiippakunnan ekonomina.


title: Jan Aarts

text: Aarts opiskeli teologiaa Roomassa Gregoriana-yliopistossa 1961–1966, ja hänet vihittiin papiksi 1964. Verschurenin jälkeen hänestä odotettiin Helsingin hiippakunnan seuraavaa piispaa, mutta piispaksi nimitettiin Wróbel. Piispa Wróbel erotti Aartsin 2002 ilman julkistettua syytä ja kielsi tätä oleskelemasta hiippakunnan alueella, jolloin tämä palasi kotimaahansa. Tapahtuma sai Suomessa runsaasti huomiota. Hollannissa hän työskentelee Pyhä sydämen sisarkunnan pappina ja apulaispappina 's-Hertogenboschin seurakunnassa. Piispa purki dekreetin 2007 ja pyysi anteeksi.


title: Jan Aarts

text: Aarts väitteli 1972 ensimmäisenä katolisena pappina suomalaisessa yliopistossa. Väitöskirjan aiheena oli Martin Lutherin virkakäsitys. Väitöskirja on usein siteerattu teos. Hän sai Suomen kansalaisuuden 1985.


title: Teräketjuöljy

text: Teräketjuöljy on moottorisahan teräketjun ja laipan voiteluun tarkoitettua voiteluöljyä, jonka tärkein tehtävä on vähentää laipan ja teräketjun välistä kulumista. Teräketjuöljyistä löytyy mineraalipohjaisia ja synteettisiä vaihtoehtoja, muuten mitään yhteistä laatuluokitusstandardia ei teräketjuöljyille ole. Valmistaja saattaa erikseen ilmoittaa millaiseen käyttöön öljy on tarkoitettu ja mitä ominaisuuksia sillä on. Teräketjuöljyä voidaan valmistaa esimerkiksi uusiotuotantona; puhdistamalla ja uudelleen lisäaineistamalla käytettyä hydrauliikka- vaihteisto- ja turbiiniöljyä.


title: Teräketjuöljy

text: Teräketjuöljyä vapautuu luontoon moottorisahan terän pyöriessä - mikäli joudutaan sahaamaan esim. lähdevesialueella, pitää huolehtia ettei teräöljyä pääse lähteeseen. Metsäntutkimuslaitoksen tutkimuksessa on selvitetty, että mänty- ja rypsiöljypohjaiset teräketjuöljyt hajosivat mineraalipohjaisia nopeammin luonnossa. Pienien öljypäästöjen ei havaittu vaikeuttavan taimien kasvua, mutta mineraaliöljyjen havaittiin aiheuttavan joillekin ihmisille silmäoireita tai allergisia reaktioita.


title: Aavikkosirkut

text: Aavikkosirkut ("Amphispiza") on sirkkulien heimoon kuuluva pohjoisamerikkalainen varpuslintusuku, johon luettuja lajeja ovat:Marunasirkku luettiin aikaisemmin tähän sukuun, mutta sen on kuitenkin sittemmin katsottu kuuluvan eriliseen sukuun "Artemisiospiza" yhdessä siitä erotetun "A. nevadensis" -lajin kanssa.


title: Amerikansirkut

text: Amerikansirkut ("Zonotrichia") on sirkkulien heimoon kuuluva varpuslintusuku. Amerikansirkkujen sukuun kuuluu BirdLifen mukaan viisi lajia.


title: Laskeutuminen

text: Laskeutuminen on kiipeilyyn liittyvä toiminto, jossa laskeudutaan köyden avulla jyrkkää seinämää alas. Tyypillisesti kallio- tai vuorikiipeilyn loppuvaiheessa, kun tavoite on saavutettu ja palataan alas. Laskeutumista voi myös harrastaa erillään kiipeilyharrastuksesta, se on yleinen toiminto seikkailutapahtumissa ja laskeutumistekniikkoja voidaan käyttää sotilas- ja poliisikäytössä sekä pelastustehtävissä


title: Laskeutuminen

text: Laskeutujalla on nykyään yleensä valjaat, niihin kiinnitetty kitkaa lisäävä laskeutumisväline ja köysi, jota pitkin laskeudutaan. Laskeutumisväline kiinnitetään valjaisiin yleensä sulkurenkaalla ja köysi pujotetaan sen kautta siten, että syntyvä kitka riittää kantamaan suurimman osan laskeutujan painosta ja laskeutumista voi hallita helposti yhdellä kädellä. Lyhyillä reiteillä laskeutumisnopeutta voi myös hallita alhaalla köyden päässä oleva avustaja.


title: Laskeutuminen

text: Seinämää pitkin laskeuduttaessa tyypillinen asento on toinen käsi ylhäällä ottamassa tukea, toinen käsi alhaalla jarruttamassa menoa ja jalat vaakasuorina, ottamassa tukea kalliosta. Kalliota voi kävellä alaspäin tai edetä hyppien. Mikäli kallion kulma on negatiivinen, jolloin laskeuduttaessa kalliosta ei saa tukea, käytetään samaa asentoa. On myös mahdollista kiinnittää laskeutumisväline selkään ja laskeutua kasvot edellä.


title: Laskeutuminen

text: Laskeutuja saattaa myös varmistaa laskeutumista prusik-solmulla, joka lukitsee köyden automaattisesti jos siitä irroitetaan ote. Kiipeilyn yhteydessä köysi on yleensä kaksinkertainen ja kiedottu puun, kallionulokkeen tai varmistuspisteen ympäri niin, että se on vedettävissä. Vuoristokiipeilyn yhteydessä laskeutuminen saatetaan suorittaa useassa vaiheessa, jolloin koko seurue laskeutuu ensin yhden köydenmitan, vetää köyden ylhäältä pois ja laskeutuu seuraavan välin.


title: Laskeutuminen

text: Suosituilla kiipeilyreiteillä laskeutumiselle on suunniteltu oma reitti, jossa usein on kallioon kiinnitetyt laskeutumispisteet valmiina.


title: Laskeutuminen

text: Ennen modernien kiipeilyvaljaiden kehitystä laskeutuminen saatettiin suorittaa ohjaamalla pelkkä köysi haarojen välistä rinnan yli harteille. Tämä Dülfersitz-tekniikka ei ole kovinkaan mukava, mutta toimii ilman lisävarusteita ja sopii nykyäänkin esimerkiksi loivan kallion laskeutumiseen.


title: Laskeutuminen

text: Kiipeilypiireissä laskeutumista pidetään vaarallisena ja välttämättömänä pahana ja huomattava määrä onnettomuuksia on tapahtunut laskeutumisen yhteydessä. Vaarallisuus johtuu useista tekijöistä. Koska laskeutuminen tehdään väsyneenä, kiipeilyn loppuvaiheessa ja usein kiireessä, riski huolimattomuudesta on korkea. Usean köysivälin reiteillä on mahdollista eksyä laskeutumisreitistä ja päätyä paikkaan, jossa ei ole rakennettuja laskeutumispisteitä, tai roikkumaan tyhjän päälle, jolloin on kiivettävä köyttä takaisin ylös. Laskeutuminen köyden päiden ohitse on aiheuttanut useita onnettomuuksia, tämän voi estää esimerkiksi sitomalla solmun köyden päähän. Paidan tai hiuksien sekaantuminen köyden ja laskeutumisvälineen väliin on myös tunnettu ilmiö, kokeneilla kiipeilijöillä on yleensä mukana muutama prusik-lenkki tämän varalta.


title: Laskeutuminen

text: Normaalit kiipeilyvaljaat pitävät laskeutujan kiinni köydessä ja ohjaavat painon reisille.


title: Laskeutuminen

text: Laskeutumisvälineitä on erilaisia ja sellaisen voi myös improvisoida muutamasta sulkurenkaasta tai käyttää Munter-solmua. Pitkiä laskeutumisia varten on olemassa laitteita, joiden kitkaa voidaan säätää laskeutumisen aikana, köyden painon keventyessä.


title: Laskeutuminen

text: Laskeutumisvälineessä saattaa olla sakara, jonka ympärille köyden voi kietoa tai muu keino laskeutumisen pysäyttämiseksi. Köyden voi myös kietoa reiden ympäri tai köyden ympäri voi sitoa prusik-solmun tapaisen kitkasolmun, joka pysäyttää laskeutumisen kun sitä ei työnnetä alaspäin. Prusik-solmu on tapana sitoa laskeutumisvälineen jarrupuolelle, esim. reisilenkkiin kiinni, jolloin siihen kohdistuvat voimat ovat pieniä ja se ei lukitu voimakkaasti.


title: Laskeutuminen

text: Lisäksi laskeutuja saattaa käyttää hansikkaita, kypärää, polvisuojia ja naarmuilta suojaavia vaatteita.


title: Kuisma Niemelä

text: Kuisma Veli-Pekka Kalervo Niemelä (s. 26. joulukuuta 1958 Rovaniemi) on suomalainen yritysjohtaja. Hän on toiminut S-ryhmää johtavan Suomen Osuuskauppojen Keskuskunnan (SOK) pääjohtajana 2010–2013.


title: Kuisma Niemelä

text: Niemelä aloitti S-ryhmän palveluksessa vuonna 1983. Hän on toiminut tavaratalopäällikkönä pohjoissuomalaisten Osuuskauppa Arinan ja Koillismaan Osuuskaupan Sokoksissa Kittilässä ja Kemijärvellä, toimitusjohtajana Arinaan sulautuneessa Pohjois-Suomen Osuuskaupassa, toimialajohtajana pohjoissavolaisessa Osuuskauppa PeeÄssässä ja ketjunjohtajana Helsingin Osuuskaupassa. Vuodesta 1999 hän toimi keskisuomalaisen osuuskauppa Keskimaan toimitusjohtajana, kunnes tuli valituksi SOK:n pääjohtajaksi vuonna 2010.


title: Kuisma Niemelä

text: Niemelän luottamustehtäviin ovat lukeutuneet muun muassa Jyväskylän Kongressikeskus Oy:n hallituksen, Keski-Suomen kauppakamarin, Jyväskylän Ydin Oy:n hallituksen ja Jyväskylän yliopistosäätiön puheenjohtajuudet. SOK:n hallituksen jäsen hän on ollut vuosina 2002–2007. Syyskuussa 2013 hän ilmoitti eroavansa pääjohtajan tehtävästä. Eron syyksi hän kertoi tarpeen vaihtaa vetäjää kaupparyhmän uuden strategian toteuttamiseksi.


title: Kuisma Niemelä

text: Niemelä valmistui Oulun yliopistosta filosofian maisteriksi pääaineinaan kansantalous ja yrityksen taloustiede. Sotilasarvoltaan hän on alikersantti. Niemelällä on aviopuolisonsa Riitan kanssa tytär.


title: Vallenarin maanjäristys 1922

text: Vallenarin maanjäristys 1922 oli 8,5 momenttimagnitudin maanjäristys, joka tapahtui 04.32 UTC 11. marraskuuta 1922 Atacaman alueella Chilessä. Se aiheutti tuhoisan tsunamin, joka havaittiin Australiassa asti, ja surmasi useita satoja erityisesti Coquimbossa ja muissa Chilen rannikkokaupungeissa. Aineellisten vahinkojen suuruudeksi arvioitiin 5–25 miljoonaa dollaria.


title: Vallenarin maanjäristys 1922

text: Calderan kaupungissa tsunami alkoi noin 15 minuuttia järistyksen jälkeen ja sen maksimikorkeus oli noin 7 metriä. Tsunami havaittiin myös Kaliforniassa 13 tunnin päästä, Havaijilla ja Samoalla noin 14 tunnin kuluttua.


title: Antilliensirkut

text: Antilliensirkut ("Loxigilla") on tangarojen heimoon kuuluva varpuslintusuku. Antilliensirkkujen sukuun kuuluu BirdLifen mukaan 2 lajia. Joissain lähteissä sukuun on liitetty neljä lajia.


title: Prusik

text: Prusik-solmu on erityisesti kiipeilyssä käytettävä kitkasolmu, joka mahdollistaa kiinnittymisen suoraan köyteen ohuemmalla köydellä tai narulla. Solmu on nimetty itävaltalaisen tohtori Karl Prusikin mukaan.


title: Prusik

text: Solmu tehdään pujottamalla ohuemmasta köydestä tehty silmukka köyden ympäri ja kaksi kertaa itsensä läpi. Kun silmukka kiristetään ja sitä vedetään köyden suuntaisesti, se pysyy paikallaan. Kun silmukkaa löysätään, sitä pystyy liu'uttamaan köydessä.


title: Prusik

text: Etenkin vuorikiipeilyssä on usein tarpeen päästä ylös valmiiksi kiinnitettyä köyttä. Kiipeilyköydet ovat 8–11 mm paksuja ja prusik-solmu tehdään yleensä valmiiksi solmitusta 3–5 mm narulenkistä. Pystysuoraan edettäessä kiipeilijällä voisi esimerkiksi olla kaksi tällaista lenkkiä, joista lyhyemmän hän kiinnittää köyden ympärille ja valjaisiinsa ja pidemmän edellisen lenkin alle ja astuu siihen jaloillaan. Oikaisten jalkansa, hän pystyy löysäämään ylemmän lenkin ja nostamaan sitä ylöspäin, koukistaen jalkansa hän pystyy löysäämään alemman ja nostamaan sitä, edeten näin köyttä ylöspäin.


title: Prusik

text: Prusik-solmulla on myös muuta käyttöä, laskeutumisen yhteydessä kiipeilijä, joka saa vaikkapa paitansa jumiin laskeutumisvälineen ja köyden kanssa, voi sitoa prusik-solmun laskeutumisvälineen yläpuolelle, astua lenkkiin ja nostaa painonsa pois laskeutumisvälineeltä ja selvittää sotkun.


title: Prusik

text: Tohtori Prusikin alkuperäinen solmu on yleistynyt kiipeilypiireissä verbiksi, mutta saman toiminnon toteuttavat myös nimillä Bachmann, Klemheist ja Tarbuck tunnetut solmut, joissa on sama perusperiaate mutta pieniä eroja. Nimellä Autobloc tai "ranskalainen prusik" tunnettu solmu ei korvaa prusik-solmua yleisesti, mutta sopii hyvin kiinnitettäväksi valjaiden reisilenkkiin jarruksi laskeutumisen yhteydessä.


title: Prusik

text: Kiipeilykäyttöön on olemassa mekaanisia prusikin korvaavia välineitä. Mikäli on tiedossa että joudutaan nousemaan köyttä pitkin, useimmat kiipeilijät ottavat mukaan nousukahvat, jotka toimivat kuten prusik-solmu, mutta automaattisesti. Niitä ei siis tarvitse löysätä, vaan ne liukuvat ylöspäin työnnettäessä.


title: Petri Ruutu

text: Petri Ruutu (s. 1945 Tampere) on Terveyden ja hyvinvoinnin laitoksen (THL) tutkimusprofessori. Hän on työskennellyt Kansanterveyslaitoksessa ja THL:ssa vuodesta 1995.


title: Petri Ruutu

text: Ruutu on tutkinut muun muassa tartuntatauteja, tuberkuloosia, sairaalainfektioita, pneumokokki-infektioita ja sukupuolitauteja.


title: Petri Ruutu

text: Vuonna 2009 Mediuutiset nimesi Ruudun Vuoden vaikuttajaksi sikainfluenssaan liittyvästä työstä yhdessä THL:n ylilääkäri Terhi Kilven kanssa. Suomen epidemiologian seura valitsi Ruudun vuoden 2010 epidemiologiksi.


title: Exän jäljillä

text: Exän jäljillä () on yhdysvaltalainen romanttinen toimintakomedia, jonka pääosissa nähdään Jennifer Aniston ja Gerard Butler. Elokuvan ohjasi Andy Tennant vuonna 2010.


title: Cumacea

text: Cumacea on kuoriäyriäisiin kuuluva äyriäislahko. Ryhmään kuuluvat lajit ovat suhteellisen pieniä, yleensä 1-10 mm:n mittaisia yleensä meren pohjassa eläviä äyriäisiä. Ruumiinmuoto on omaperäinen, ikään kuin nuijamainen. Eturuumis on munamainen ja sen etuosaa peittää vahva selkäkilpi. Takaruumis on kapea ja koostuu kuudesta liereästä tasapaksusta jaokkeesta ja on päästään haarainen. Verkkosilmät ovat varrettomat.


title: Cumacea

text: "Cumacea"-äyriäsiä tunnetaan noin 1600 lajia kaikista maailman meristä, vuorovesirannoilta merten syvyyksiin. Ne elävät myös Kaspianmeressä ja sen jokisuissa lähes makeassa vedessä. Itämeren pohjoisosassa Suomen aluevesien tuntumassa elää vain yksi laji, "Diastylis rathkei".


title: Cumacea

text: "Cumacea"-äyriäiset elävät yleensä kaivautuneena muta- tai hiekkapohjaan muutaman sentin syvyyteen ja syövät pieneliöstöä ja hajoavaa ainesta. Jotkut lajit liikkuvat öisin myös uiden.


title: Cumacea

text: "Cumacea" kuuluu "Peracarida"-ylälahkoon, jolle on tyypillistä suora yksilönkehitys. Poikaset kehittyvät aikuisen kaltaisiksi äyriäisiksi naaraan marsupiossa, hautomataskussa. Sukupuolet eroavat muutenkin toisistaan.


title: Cumacea

text: "Cumacea"-äyriäisiä tunnetaan fossiiliaineistoista varhaiselta kivihiilikaudelta (yli 300 miljoonaa vuotta sitten). Nykylajit luokitellaan 8-11 heimoon.


title: Elämä pelissä

text: Elämä pelissä ("The Blind Side") vuonna 2009 ensi-iltansa saanut yhdysvaltalainen urheiludraamaelokuva. Sen on ohjannut ja käsikirjoittanut John Lee Hancock. Elokuva perustuu Michael Lewisin romaaniin "The Blind Side: Evolution of a Game" vuodelta 2006.


title: Elämä pelissä

text: Sandra Bullock palkittiin roolistaan parhaan naispääosan Oscarilla.


title: Janvier

text: Janvier (käytetään myös nimiä Janvier South ja Chard) on Bohn Lake järven rannalla sijaitseva 194 asukkaan (2008) pikkukylä Kanadassa, Albertan provinssissa, Wood Buffalon kunnassa.


title: Janvier

text: Kylä sijaitsee noin 120 kilometriä etelään Fort McMurraystä, Highway 881 maantien varrella. Kylän pohjoispuolella sijaitsevaa First Nations intiaanireservaattia lukuun ottamatta Janvier sijaitsee kaukana muista asutuskeskuksista metsäisellä alueella.


title: Inna Latiševa

text: Inna Latiševa (s. 1955, Baku) on suomenvenäläinen yritysjohtaja, joka on herättänyt huomiota Suomen yhteiskuntaa arvostelevalla kirjallaan. Kirjassaan "Ryssänä Suomessa" Latiševa syyttää suomalaisia russofobiasta.


title: Inna Latiševa

text: Latiševa muutti Suomeen Leningradista vuonna 1989 ja työskenteli muun muassa vientijohtajana ja toimitusjohtajana. Leningradissa Latiševa työskenteli Inturistin matkaoppaana. Nykyään hän asuu Barcelonassa.


title: Hassan Blasim

text: Hassan Blasim (s. 1973) on irakilaissyntyinen Suomessa asuva elokuvaohjaaja arabiankielellä kirjoittava kirjailija ja näytelmäkirjailija. Blasim muutti Suomeen 2004 jouduttuaan ohjaustensa vuoksi vaikeuksiin Irakissa. Hän on šiialaistaustainen ateisti.


title: Hassan Blasim

text: Blasim on valmistunut Irakissa elokuvaohjaajaksi. Hän teki vuonna 1998 Pohjois-Irakin kurdialueella elokuvaa "Wounded Camera" alueen oloista, ja yhdeksän veljensä suojelemiseksi hän joutui työskentelemään salanimellä Ouazad Osman. Suomessa hän on käsikirjoittanut ja ohjannut neljä lyhytelokuvaa Yleisradiolle.


title: Hassan Blasim

text: Blasim kirjoittaa arabiaksi. Hänen novellikokoelmansa "Irakin Purkkajeesus" voitti brittiläisen The Independent -lehden arvostetun kirjallisuuspalkinnon vuonna 2014. Blasimin aiempi novellikokoelma "Vapaudenaukion mielipuoli" tavoitteli samaa palkintoa vuonna 2010. Joiltakin osin omiin kokemuksiinsa perustuvissa novelleissaan hän tuo esille sen, kuinka pitkälle historiaan nyky-Irakin ongelmien juuret ulottuvat.


title: Hassan Blasim

text: Blasimin kirja "The Iraqi Christ" (arabiasta englanniksi kääntänyt Jonathan Wright) sai Englannin Pen-klubin Writers in Traslation Award -palkinnon 2012. Teoksen julkaisee Comma Press.


title: Hassan Blasim

text: Hän sai heinäkuussa 2014 Britannian PEN-järjestön stipendin toimittamastaan novellikokoelmasta "Iraq + 100".


title: Hassan Blasim

text: Blasimin esikoisnäytelmä, "Digihattupeli" ("DigitalHatsGame"), sai ensi-iltansa Tampereen Teatteri Telakassa 16. maaliskuuta 2016.


title: MTR Music

text: MTR Music on suomalainen äänitteiden kustantaja, joka on julkaissut Matin ja Tepon äänitteitä.


title: Aito tunne

text: Aito tunne on suomalaisen laulajaduon Matin ja Tepon albumi vuodelta 1989, joka tehtiin uuden MTR Music levy-yhtiön suojissa.


title: Mouse

text: Mouse on Girl skateboards yhtiön rullalautailuelokuva, joka julkaistiin vuonna 1996.


title: Mouse

text:
Intro
Jeron Wilson
Sean Sheffey
Jovante Turner, Tim Gavin, Rudy Johnson
Mike York
Chico Brenes
Daniel, Shamil, and Gabriel
Kaverit
Ben Sanchez
Richard Mulder
Keenan and Gino
Tony Ferguson
Rick and Mike
Eric Koston
Guy Mariano
Credits


title: Tuhat ja yksi yötä (elokuva)

text: Tuhat ja yksi yötä (, ) on Pier Paolo Pasolinin ohjaama ranskalais-italiainen eroottinen draamaelokuva vuodelta 1974. Siinä on kymmenen tarinaa "Tuhat ja yksi yötä" -tarinakokoelmasta.


title: Tuhat ja yksi yötä (elokuva)

text: "Tuhat ja yksi yötä" on Pasolinin ”elämän trilogian” päätösosa, jota olivat edeltäneet "Decamerone" (Decameronen tarinoiden pohjalta, 1971) ja "Canterburyn tarinoita" (Canterburyn tarinoita -teoksen pohjalta, 1972). Tommi Aition mukaan niissä on aidosti hilpeää riehakkuutta ja valtoimenaan ryöpsähtelevää eroottisuutta.


title: Tuhat ja yksi yötä (elokuva)

text: "Tuhat ja yksi yötä" jäi Pasolinin toiseksi viimeksi elokuvaksi. Sitä seurasi vielä "Sodoman 120 päivää", joka väkivaltaisuudessaan ja sadismissaan on räikeä vastakohta elämän trilogian elokuville.


title: Tuhat ja yksi yötä (elokuva)

text: "Tuhat ja yksi yötä" sai 1974 Cannesin elokuvajuhlilla tuomariston "Grand Prix" -palkinnon (Grand Prix Spécial du Jury).


title: Tuhat ja yksi yötä (täsmennyssivu)

text: Tuhat ja yksi yötä voi olla:


title: Lypsy

text: Lypsy on maidon kokoamista nisäkkään utareista. Lypsää voidaan esimerkiksi lehmiä, lampaita ja vuohia. Lypsäminen tehdään käsin tai lypsykonetta tai lypsyrobottia käyttäen. Lypsyrobottia käytettäessä lehmä hakeutuu lypsettäväksi, kun se tuntee tarvetta siihen.


title: Hirviöidenmeri

text: Hirviöidenmeri () on Rick Riordanin kirjoittama fantasiaromaani vuodelta 2006. Se on toinen kirja sarjassa Percy Jackson, jatkoa "Salamavaras"-kirjalle.


title: Hirviöidenmeri

text: Newyorkilaista Percy Jacksonia pidetään koulussa surkeana oppilaana. Todellisuudessa hän on merenjumala Poseidonin poika. Kun muilla alkaa leppoisa kesäloma, Percy palaa Puoliveristen leirille.


title: Hirviöidenmeri

text: Percyn kimpuun hyökätään viimeisellä liikuntatunnilla. Laistrygonit hyökkäävät Percyn ja tämän ystävän Tysonin kimppuun. Lopulta Annabeth ilmestyy, ja surmaa viimeisen eloonjääneen laistrygonin. Myöhemmin Tyson paljastuu kykloopiksi, ja Percyn velipuoleksi.


title: Hirviöidenmeri

text:
Kun Percy, Annabeth ja Tyson saapuvat Harmaiden sisarten kyydissä Puoliveristen leirille, sinne on hyökätty.
Puoliveristen leiriä suojeleva Thaleian puu on myrkytetty ja taikaesine, jonka avulla leiri pelastuisi, on ollut satoja vuosia kadoksissa, eikä sitä voi löytää ennen kuin on ylittänyt Hirviöidenmeren. Saman meren halki ovat joutuneet purjehtimaan historiansankarit Odysseuksesta alkaen. Kheironia epäillään myrkytyksestä ja hänet korvaa Tantalos, vanki Rangaistuksen kentiltä. Tantalos ei anna Percyn lähteä etsintäretkelle,joten Hermeen avustuksella ja kannustuksella hän karkaa etsimään kultaista taljaa ja pelastamaan ystäväänsä Groveria Annabethin ja Tysonin kanssa.


title: Hirviöidenmeri

text:
He pääsevät Hermeen avustuksella "Princess Andromedan" kyytiin, jossa he tapaavat Luken, puoliverisen Hermeen pojan josta on tullut Titaani Kronoksen avustaja.
He pakenevat piilopaikkaan, jonka Annabeth, Luke ja Thaleia (Zeuksen tytär) ovat rakentaneet. He törmäävät Hydraan. Clarisse (Areen tytar, lähetetty etsimään kultaista taljaa) pelastaa heidät.


title: Hirviöidenmeri

text:
He purjehtivat Hirviöidenmerelle. Mutta ennen kuin he voivat päästä sinne heidän on ohitettava Skylla ja Kharybdis.
Annabeth ja Percy joutuvat muista erilleen laivan jolla he matkustivat, posahdettua. He arvelevat Tysonin kuolleen.
He päätyvät Kirken saarelle, jossa Kirke muuttaa Percyn marsuksi, ja yrittää taivutella Annabethin puolelleen.
Annabeth ei suostu ja onnistuu muuttamaan Percyn ihmiseksi. He pakenevat "Kuningatar Annan kostolla".
Seireenien saarella Annabeth oli joutua seireenien uhriksi, mutta Percy, juuri ajoissa, onnistui pelastamaan hänet.


title: Hirviöidenmeri

text: Lopulta he pääsevät kyklooppi Polyfemoksen saarelle, missä Kultainen talja on. Grover on joutunut ansaan Polyfemoksen saarelle. Polyfemos luulee Groveria neiti kykloopiksi "joka tuoksuu hyvältä" ja yrittää naida tämän. Clarisse on myös saarella. Yhdessä he onnistuvat pakenemaan Polyfemosta. Tyson liittyy joukkoon (hän ei olekaan kuollut). Lopulta he pakenevat hippokamppien (kalanpyrstöisten hevosten) avulla.


title: Hirviöidenmeri

text:
He saapuvat Miamiin missä Luke odottaa heitä ja Kultaista taljaa, mutta Clarisse oli jo matkalla Miamin lentokentälle talja mukanaan.
Percy yrittää viivästyttää Lukea haastamalla tämän taisteluun ja jujuttamalla tämän (Luken) tunnustamaan Iris-viestin kautta hra. D (Dionysos), että Kheiron on syytön. Percy on juuri häviämässä taistelun, kun Kheiron ja hänen sukulaisensa "Bailuponit" tulevat ja pelastavat Percyn, Annabethin, Groverin ja Tysonin.


title: Hirviöidenmeri

text: He palaavat leirille, joka alkaa parantua taljan voimasta. Taljan voima kuitenkin palauttaa Thaleian takaisin ihmiseksi.


title: Kuputeurikka

text: Kuputeurikka ("Teucrium brevifolium") on huulikukkaiskasveihin kuuluva ikivihreä pieni pensas, jota tavataan Egeanmeren eteläosassa kuivilla paikoilla meren läheisyydessä. Sen lehdet ovat sinivihreät. Kasvi kukkii joulukuusta maaliskuuhun. Kukkien halkaisija on noin sentin ja väri vaihtelee valkeasta violetinpunaiseen.


title: Kuputeurikka

text: Kasvia tavataan Kreikassa, Turkin Anatoliassa, Libyassa ja Egyptissä.


title: Ahvenkosken kartano

text: Ahvenkosken kartano on kartano Pyhtäällä Kymenlaakson maakunnassa. Kartano on alkujaan rakennettu jo 1500-luvulla, mutta sen vanha päärakennus tuhoutui tulipalossa vuonna 1859. Nykyisen Ahvenkosken kartanon päärakennuksen rakennutti kenraalimajuri Juhana Henrik Clayhills vuosien 1892–1895 aikana ja sitä korjattiin nykyisen kaltaiseksi vuonna 1911. Kartano on ympäristöineen suojeltu kulttuurihistoriallisesti arvokkaana rakennuksena vuonna 1981 säädetyn lain perusteella.


title: Ahvenkosken kartano

text: Kartanoon johtaa tammikuja Suurelta rantatieltä ja Kymijoki virtaa lähistöllä. Kartanon päärakennus on harvoja 1800-1900 -lukujen vaihteen arkkitehtuurilla tehdyistä kartanorakennuksista. Se on torneineen ja avokuisteineen huvilamainen. Piirustukset teki Carl C:son Armfelt. Myös harmaakiviset viljamakasiini ja entinen talli lienevät Armfeltin suunnittelemat. Puutarha on Paul Olssonin suunnittelema.


title: Kreetantulppaani

text: Kreetantulppaani ("Tulipa saxatilis") on Kreikassa villinä elävä tulppaanilaji. Se kasvaa kivikkoisilla alueilla. Sen kukat ovat tyvestä keltaiset, muuten violetinpunaiset.


title: Hurmio (yhtye)

text: Hurmio (myöhemmin The Hurmio) on vuonna 1991 perustettu rautalankamusiikkiyhtye.


title: Hurmio (yhtye)

text:
Yhtyeen alku juontaa vuoteen 1975 kun yhtye perustettiin nimellä Matchbox. Vuonna 1991 kaikki vanhan Matchboxin jäsenet olivat saapuneet takaisin kotiseudulle Ulvilaan ja Poriin ja yhtye aloitti toimintansa uudelleen. Nimeksi valittiin 'Rautakitaralankayhtye Hurmio' ja tyyliksi suomeksi esitetty tanssi- ja instrumentaalimusiikki rock-asenteella. Agents oli avannut mahdollisuuksia rautalankayhtyeille joten tyylisuunnan valinta oli luonnollinen. Hurmion esiintyi ensimmäisen kerran loppuvuodesta 1991.
Vuosina 1991 - 1996 yhtye esiintyi 30 - 50 kertaa vuodessa. Erilaisten omaäänitteiden innoittamana ensimmäinen levy äänitettiin loppuvuodesta 1996 ja julkaistiin Twang '97 -rautalankatapahtumassa tammikuun lopussa 1997. Twangissa 1998 yhtye julkaisi neljän kappaleen instrumentaali CD:n 'Moontan' TwangTeam Ecstacyn nimellä. 'Single' julkaistiin 1999, 'Väreilyä' -levy 1999, Instrumentaalilevy 'Instruducing' 2000, ja EP-CD 'IV' vuonna 2002. Yhtye esiintyi vuosina 2002 - 2004 solistinaan Kim Willman ja nimenä oli tällöin Kim & The Hurmio. Vuonna 2004 yhtye lopetti aktiivikautensa mutta esiintyy edelleen muutaman kerran vuodessa vaihtelevissa kokoonpanoissa.


title: Hurmio (yhtye)

text: 1991 - 1997


title: Hurmio (yhtye)

text: 1997 - 1998


title: Hurmio (yhtye)

text: 1998 - 2004


title: Hurmio (yhtye)

text: Soittajat, soittimet ja muut yhtyeet


title: Hurmio (yhtye)

text:
Kari Heiskari, basso, laulu
Mamba, A.Aallon rytmiorkesteri, Juliet Jonesin Sydän
, Yölintu


title: Hurmio (yhtye)

text:
Max Laine, kitara, laulu, dobro, harppu, steel, baritoni-kitara, banjo
Max & Crooners


title: Hurmio (yhtye)

text:
Rami Koivula, rummut, laulu
Rich & Vicious, Blue Miles, H & The Owlers

Reijo Koivula, kitara, laulu
Matchbox, Milk


title: Hurmio (yhtye)

text: Julkaisut


title: Hurmio (yhtye)

text:
Palava Unelma , 1997
Moontan, 1998 (TwangTeam Ecstacy -nimellä)

Single, 1999
Väreilyä, 1999

Instruducing, 2000
IV, 2002


title: Tähtikudospistiäinen

text: Tähtikudospistiäinen ("Acantholyda posticalis") on pistiäisiin kuuluva hyönteinen, jonka toukat syövät männynneulasia.


title: Tähtikudospistiäinen

text: Aikuinen pistiäiskoiras on yleisväriltään mustahko ja sen pää on puoliksi mustan ja puoliksi keltaisen värinen. Naaras on mustan- ja keltaisenkirjava. Aikuinen tähtikudospistiäinen on kooltaan noin 14 mm. Lajin toukat ovat ruskeapäisiä ja ruumiin väriltään vihertäviä tai rusehtavia. Toukkien kyljillä on tummempia juovia. Maahan pudottautuneet toukat ovat väriltään keltaoransseja.


title: Tähtikudospistiäinen

text: Aikuinen pistiäinen lentää Suomessa touko-heinäkuussa. Koiraat ovat naaraita useammin lennossa. Naaras laskee 30–50 veneenmuotoista munaa yksitellen männyn neulasille alkukesän aikana. Munat sijaitsevat usein puun latvaosissa ja neulasten kärkipuoliskossa. Toukat kuoriutuvat munista kesä-heinäkuussa ja syövät männynneulasia pääosin heinäkuun ajan. Ne elävät yksittäin kutomansa seittikudoksen sisällä. Tämän jälkeen toukka laskeutuu maahan ja viettää siellä kahdesta neljään vuotta. Toukat koteloituvat keväällä ja lyhyen kotelovaiheen aikana ne kehittyvät täysikasvuisiksi pistiäisiksi.


title: Tähtikudospistiäinen

text: Tähtikudospistiäinen on sukunsa yleisin laji. Sitä tavataan etenkin Keski-Euroopan ja Baltian mäntymetsissä. Suomessa lajilla on ollut tähän mennessä joukkoesiintymä Porin Yyterissä, jossa pistiäisiä on tavattu vuodesta 2006 lähtien ja jossa pystyyn kuollutta männikköä on jouduttu uudistamaan avohakkuin jopa luonnonsuojelualueella. Muualta maasta lajista on vain yksittäisiä havaintoja, vaikka se on levinnyt lähes kaikkialle männyn levinneisyysalueella.


title: Tähtikudospistiäinen

text: Tähtikudospistiäisen toukat syövät pahimmassa tapauksessa yksittäisen männyn kaikki neulaset, jolloin puu kuolee. Pistiäisten torjunta on hyvin vaikeaa, sillä laji selviää hengissä muun muassa maaston kulottamisesta. Lajin tuhokausi yhdellä paikalla kestää yleensä 10–20 vuotta ja laajoja tuhoja havaitaan noin kolmen vuoden välein.


title: Tähtikudospistiäinen

text: Yyterin alueella on kokeiltu sukkulamatojen käyttöä pistiäisen biologiseen torjuntaan. Marraskuussa 2011 raportoitiin torjunnan onnistuneen myös luonnossa lupaavasti.


title: Tähtikudospistiäinen

text: Tähtikudospistiäisen luonnollisia vihollisia ovat esimerkiksi seuraavat loiset: "Exetastes lucifer", "Myxexoristops bonsdorffi", "Myxexoristops hertingi", "Pseudopachystylum gonioides" ja "Trichogramma dendrolimi".


title: Ala-Lemun kartano

text: Ala-Lemun kartano sijaitsee Kaarinassa, Varsinais-Suomen maakunnassa. Kartanon alueella olevien talojen historiaa tunnetaan 1400-luvulta alkaen. Varsinaisen kartanon historia tunnetaan vuodesta 1567 alkaen. Kartanon nykyisen, 1767 valmistuneen päärakennuksen on suunnitellut Christian Friedrich Schröder.


title: Ala-Lemun kartano

text: Alalemu, josta käytettiin myös nimitystä Lemunniemi (Lemonäs), oli 1400- ja 1500-luvulla kaksitaloinen kylä. Kartano perustettiin 1500-luvulla. 1400-luvun lopulla toinen Alalemun kylän taloista siirtyi prebendatiloina Turun tuomiokirkolle.


title: Ala-Lemun kartano

text: Toinen tila (nykyinen kartano) jatkoi talonpoikaistalona muuttuakseen 1557 Eerik Haakoninpoika Slangin rälssitaloksi. Talo säilytti rälssioikeutensa ns. isossa reduktiossa 1683, jolloin moni tila menetti rälssioikeutensa. Näin kävi Alalemun kylän toiselle talolle, joka oltuaan tuomiokirkon prebendatilana, perutettiin 1530-luvulla kruunulle ja annettiin sitten 1564 ikuisena rälssinä kihlakunnantuomari Niilo Perttelinpojalle ja tämän kuoltua 1567 linnanvouti Juhana Booselle ja hänen perillisilleen. Tämä rälssitila menetti rälssioikeutensa 1680-luvulla ja päätyi 1696 Ylilemun Greulan ratsutilan augmentiksi.


title: Ala-Lemun kartano

text: Alalemun rälssikartano muotoutui 1763 alkaneessa isojaossa ja isojaon tarkistuksissa. Vanha sarkajakoinen viljelymuoto väistyi ja viljeltävät alat saatiin suurempiin lohkoihin isojaon tarkoituksen mukaisesti.


title: Ala-Lemun kartano

text: Piispa Mennanderin poika Carl Fredrik ehdotti tontin siirtämistä länteen päin Niemenpellolle (nykyinen paikka). Uudella paikalla olisi laajin ja kaunein näkymä merelle, jonka rannat muuodostavat perspektiivin kuin teatterin kulissit.


title: Ala-Lemun kartano

text: Uudesta kartanon rakennuspaikasta Greulan omistaja hovisihteeri Anders Mondolin ja Alalemun rälssitilan omistaja piispa Kaarle Mennander sopivat keskenään isojaon yhteydessä 1764. Rakennus tuli alueelle, joka oli kuulunut Mondelinin omistukseen. Samassa kokouksessa sovittiin linjaus nykyiselle tielle, joka johtaisi ”vanhalle kylätielle”. Tie paalutettiin vasta vuoden 1897 lopulla.


title: Ala-Lemun kartano

text: Vuosina 1808–1809 käydyn Suomen sodan aikana Ruotsin armeija nousi maihin kartanon rannassa marssiakseen Turkuun. Kartanon alueella on nähtävillä maavallitus, kanuunakukkula. Se sijaitsee omenapuutarhan ja sen eteläreunaa kulkevan peltotien eteläpuolella on noin 30 metrin pituisena pitkänomaisena maavallina. Kanuunakukkulan luona on suuri tammi, jonka sanotaan olevan istutetun maihinnousussa kaatuneen majuri Anders Wilhelm Ramsayn kuolinpaikalle.


title: Ala-Lemun kartano

text: Kartanon nykyisen, 1767 valmistuneen päärakennuksen on suunnitellut Christian Friedrich Schröder. Kartanon rakentaminen aloitettiin kesällä 1765, jolloin vanha päärakernnus siirreettiin entiseltä tontilta ja uuden rakennuksen perustukset muurattiin sekä aloitettiin rakentamaan navettaa, kellari ja lato. Seuravan vuoden keväällä valmistui riihi ja luuva (riihen puintihuone) ja kesällä päärakennus nousi paikalleen. Päärakennuksen muuraus ja sisutustyöt kestivät vielä jonkun aikaa ennen kuin rakennus lopulta otettiin käyttöön kesällä 1767.


title: Ala-Lemun kartano

text: Kartanon pihapiirin alkuperäisiin rakennuksiin kuuluivat lampuotin asunto (se lienee nykyinen väentupa) ja kahdesta vuonna 1729 valmistuneesta hirsirakennuksesta yhdistelmä, jossa toisessa päässä oli sauna ja toisessa kasvihuone, kaksi vilja-aittaa, suurempi ja pienempi. Asuinpihasta länteen oli työväen asuintupa ja olkikattoinen riihi. Karjapihan muodostivat talli, lehminavetta, härkätalli, lampola ja kolme rehulatoa. Lemun taistelun yhteydessä ruotsalaiset purkivat tuulimyllyn saadakseen puumateriaalia puolustusvallituksiin.


title: Ala-Lemun kartano

text: Rakennuksen kumpaankinn päätyyn liitettiin myöhemmin matala siipi, joita keittiösiipi on vanhempi. Oletettavasti tämä rakennus on tehty 1800-luvun alussa. Toisen päädyn talvipuutarhan lienne rakennuttanut kreivi August Armfelt noin 1900.


title: Ala-Lemun kartano

text: Seuraavan kerran kartanon ulkoasua on muokattu 1920-luvulla klassiseen tyyliin. Kartanon rakennuksiin kuuluivat silloin 700-neliöisen päärakennuksen lisäksi väentupa, vuonna 1925 rakennettu talli, aitta 1800-luvun lopulta, kaksi vajaa, 1925 rakennettu kotitarvikemylly, puutarhurin ja talonmiehen asunnot sekä rantasauna.


title: Ala-Lemun kartano

text: Nykyisin majoituskäytössä olevaan päärakennukseen on huoneiden lisäksi rakennettu kokoustiloja. Väentupa, puutarhurin asunto, ja vajat ovat myös majoituskäytössä ja vuonna 2007 otettiin käyttöön tallin yhteyteen rakennetut ravintolatilat.


title: Ala-Lemun kartano

text: Ala-Lemun alkuperäisestä puutarhasta ei ole olemassa kuvallista tai kirjallista selvitystä. Ala-Lemuun oletetaan perustetun neliruutuisen puutarhan eli parterrin. Siihen viittaavia todisteita voidaan havaita edelleen.


title: Ala-Lemun kartano

text: Kartanoalueen puutarhan perusti piispa Kaarle Mennander vuonna 1767 kartanorakennuksen yhteydessä. Puutarhan perustamista ja hoitoa valvoi jo suunnitellut 1700-luvulla kasvitieteilijä ja professori Pehr Kalm. Aivan alussa puutarhaan istutettiin omenapuita sekä karviais- ja viinimarhjapensaita. Piispan poika Carl Fredrik Mennander lähetti Tukholmasta muun muassa omenan, kirsikan, luumun, kriikunan ja päärynän siemeniä ja taimia sekä erilaisten keittiökasvien siemeniä. Vuosina 1893–1922 kolmen kreivin aikana puutarhaa laajennettiin ja aloitettiin hedelmäpuiden suurviljely. Yli 400 puun tarha kukoisti.


title: Ala-Lemun kartano

text: Kartanon omistaja maanviljelysneuvos Eliel Sundström ja hänern puolisonsa Vava (s. Höckert) ostivat kartanon vuonna 1922. Kartanon päärakennukseen tehtiin muutoksia pohjaratkaisuun, sisustukseen ja ulkoasuun. Samoin rakennettiin puutarhurin asunto, uusi navetta ja siipikarjalle suojat. Ala-Lemun kartano oli 1920 ja 1930-luvulla Ayrshire-rotuisen lypsykarjan ja maatiaislampaiden siitoskeskus sekä opetusministeriön retkeilytila. Kartanosta lähetettiin muualle Suomeen, Ruotsiin ja Norjaan siitoseläimiä (hevosia, lehmiä, lampaita sekä siipikarjaa). Eliel Sundström sai muun muassa Suomen Ayrshire-yhdistyksen kunniapalkinnon Lahden yleisessä kotieläinäyttelyssä vuonna 1927.


title: Ala-Lemun kartano

text: Karjanjalostuksen lisäksi kartanossa keskityttiin hedelmätarhaan. Eliel Sundström istutti myös Lemuntien hevoskastanjat kujaksi kartanoon tulevalle tielle. 1960-luvulla ne haluttiin hävittää, mutta poika Jan-Erik Sundström onnistui säästämään puut.


title: Ala-Lemun kartano

text: Elielin pojasta Jan-Erik Sundströmistä tuli kartanon omistaja vuonna 1939. Talvisota talven tulipalopakkaset tuhosivat suuren määrän hedelmäpuita. Kesällä istutettiin tuhoutuneiden puiden tilalle 2000 uutta tainta. Piispa Mennanderin aikaisista omenapuista vielä kaksi antoi satoa 1930-luvulla.


title: Ala-Lemun kartano

text: Puutarha laajennettiin 10 hehtaariin ja puutarhatuotteiden lisäksi tärkeimpiä tuoitteita olivat vehnä ja sokerijuurikas. Hedelmätarhan lisäksi Jan-Erik aloitti kasvihuoneviljelyn omalla tontilla sekä Friedhemin tilalta vuokratussa kasvihuoneessa. Näissä kasvatettiin kurkkuja ja tomaatteja. Vihanneksia ja yrttejä kasvatettiin hedelmäpuiden välissä. Kartanolla oli 5–7 työhevosta ja niillä Jan-Erik harrasti aktiivisesti raviurheilua.


title: Ala-Lemun kartano

text: Maanviljelysneuvos Eliel Sundström laajensi kolme kreivin hedelmätarhaa, jossa enimmillään oli 4 000–5 000 omena-, kirsikka-, päärynä- ja luumupuuta. Erikoisalana olivat kuitenkin omenapuut. 1930-luvun alussa puutarhan koko oli kuusi hehtaaria. Puutarhassa kasvatettiin muun muassa monia omaperäisiä siemenpuulaatuja ja puutarha luettiin Suomen suurimpien joukkoon. Omenien viljely loppui parissa vuodessa lähes kokonaan 1960-luvun loppupuolella, koska Suomeen alettiin tuoda runsaasti ulkomaista omenaa.


title: Ala-Lemun kartano

text: Ala-Lemun kartanon omenalajikkeista ei ole olemassa täydellistä luettelointia. 1950-luvulla olevista hedelmälajikkeista on olemassa vain muistitieto.


title: Ala-Lemun kartano

text: Jan-Erik Sundströmin myi kartanon Turun kaupungille vuonna 1968. Hänen poikansa Juhani Sundström jäi vuokralaiseksi tilalle, ja piti siellä ravitallia. Vuokrasopimuksen päätyttyä vuonna 1975 Sundströmin ravitalli muutti 19 ravurinsa kanssa Pertteliin. Ala-Lemun kartano oli pitkään Varsinais-Suomen Kansallissäätiön omistuksessa, kunnes se siirtyi yksityiseen omistukseen vuonna 2011.


title: Ala-Lemun kartano

text: Ala-Lemun kartanon asemakaavan muutosprosessi on aloitettu lokakuussa 2013. Asemakaavan muutoksen jälkeen kartano tulisi olemaan suunnitellun golf-kentän keskusrakennus. Kartanon alueelle suunnitellaan rakennettavaksi myös loma- ja palveluasuntoja. Kaavamuutoksen arvioidaan tulevan voimaan tammikuussa 2017.


title: Jaloleinikki

text: Jaloleinikki ("Ranunculus asiaticus") on Välimerellä villinä elävä ruohovartinen kasvi, jota kasvatetaan koristekasvina ja leikkokukaksi. Siitä on monen värisiä lajikkeita, joilla on kerratut tai yksinkertaiset kukat.


title: Ophrys doerfleri

text: Ophrys doerfleri on orhoihin kuuluva kämmekkälaji. Se löydettiin Kreikalle nykyisin kuuluvalta Gávdoksen saarelta vuonna 1904 ja nimettiin 21 vuotta myöhemmin. Lajia pidettiin välillä "Ophrys cretican" synonyymina.


title: Ophrys doerfleri

text: "Ophrys doerfleri" on suojeltu Kreikan presidentin asetuksella.


title: Arolan kartano

text: Arolan kartano on kartano Kylmäkoskella Akaan kaupungissa Pirkanmaan maakunnassa. Arolan kartanon päärakennus on rakennettu eri vaiheissa 1700-luvun jälkipuoliskolla. Maapinta-ala 566,28 ha.


title: Arolan kartano

text: Vuonna 1945 Pirkko ja Atte Arola perustivat kartanoon kutomon, josta tuli vuoteen 1990 asti toiminut neulevaatevalmistaja Arola Oy.


title: Degerön kartano

text: Degerön kartano on kartano Helsingissä, Laajasalon itärannalla. Kartano perustettiin 1600-luvulla, mutta sen nykyinen päärakennus ja maisemapuisto ovat peräisin 1800-luvulta.


title: Jeff Fraza

text: Jeffery Toney Fraza (12. marraskuuta 1977 - 4. helmikuuta 2012) oli yhdysvaltalainen ammattilaisnyrkkeilijä. Hän oli mukana Contender - Haastaja tosi-tv-ohjelman kahdella ensimmäisellä kaudella.


title: Jeff Fraza

text: Ensimmäisellä kaudella Jeff päätyi idän joukkueeseen. Lännen joukkueen Joey Gilbertin oli tarkoitus haastaa Jeff kisan ensimmäisellä viikolla, mutta antoi paikkansa Alfonsolle ja Peterille. Neljännellä viikolla Jeff sairastui vesirokkoon ja joutui lähtemään kisasta ottelematta


title: Jeff Fraza

text: Ennen finaaleja hän kohtasi Brent Cooperin näytösottelussa, josta Jeff vei pistevoiton haja-äänin.


title: Jeff Fraza

text: Jouduttuuaan lähtemään ensimmäisestä kisasta ilman ottelemista, Jeff sai toisen tilaisuuden päästen toiselle kaudelle. Hänet valittiin mukaan keltaiseen joukkueeseen. Hän otteli ensimmäisen kierroksen toiseksi viimeisessä ottelussa ystäväänsä Nick Acevedoa vastaan. Jeff hävisi ottelun yksimielisin pistein. Tämä ottelu jäi hänen viimeisekseen.


title: Jeff Fraza

text: Jeff Fraza kuoli 4.2.2012. Uutisten mukaan hän jai junan alle.


title: Pullip

text: Pullip on noin 30 cm pitkä keräilynukke, jonka on luonut eteläkorealainen Cheonsang Cheonha vuonna 2003. Pullipeja markkinoi ensin japanilainen Jun Planning, mutta vuodesta 2009 lähtien niitä on markkinoinut korealainen Groove. Nykyään jälleenmyyjiä on yli 20 Euroopassa. Pullipeja ei ole tarkoitettu leluiksi vaan keräilyyn ja vitriinikäyttöön. Niistä voidaan ottaa myös kuvia. Pullipien suositusikäraja on noin 15 vuotta. Nimi Pullip on koreaa ja tarkoittaa lehteä.


title: Pullip

text: Pullipilla on silmämekanismi, jonka avulla silmiä voi liikuttaa katsomaan oikealle ja vasemmalle, ja sulkea ja avata nuken takaraivossa olevien tappien avulla. Jos nuken silmät jättää pitkäksi ajaksi putkeen kiinni, mekanismin vieterit saattavat löystyä, joka voi aiheuttaa ongelmia nuken silmien sulkemisessa ja avaamisessa jatkossa. Nuken oman kehon nivelten liikkuvuus on rajoitettua, joten useat harrastajat ostavat Pullipilleen Obitsu kehon, jolle parempi liikkuvuus on ominaista. Pullipin alkuperäisen kehon nivelet myös löystyvät nopeasti. Pullipin vaatteita, peruukkeja ja silmien iiriksiä eli värikalvoja (Eng. Chips) voi vaihtaa. Pullipin meikkejä voi myös muunnella kustomoinnilla eli niin, että meikit pestään pois ja uudet maalataan tilalle asiaan kuuluvilla aineilla. Nuket tulevat paketissa meikin kanssa, toisin kuin BJD- eli pallonivelnuket, eli jos haluaa nukelleen yksilöllisen meikin, alkuperäinen täytyy ensiksi hioa tai ”pestä” pois esimerkiksi isopropyylialkoholilla, jota saa apteekeista. Mahdollista on myös hankkia Make It Own- pullip, joka tulee kokonaan ilman meikkiä. Osa harrastajista käyttää asetonia.


title: Pullip

text: Uusia Pullip-nukkeja ilmestyy noin kuukauden välein. Joitakin valmistetaan rajoitettu määrä, esimerkiksi 300 kappaletta. Jokaisella Pullipilla on oma nimi ja erilainen asu, hiukset, meikki ja laatikko. Jotkin nuket esittävät esimerkiksi jotakin manga-, anime-, vocaloid- tai elokuvahahmoa, mutta ne ovat lisenssin takia hieman kalliimpia kuin normaalit nukkejulkaisut. Pullipien hinnat vaihtelevat 90 ja 1000 euron välillä, mutta käytetyn nuken voi saada jopa 30–70 eurolla. Mikäli nukke on harvinainen ja sitä ei olla valmistettu kuin pieni erä, voi se olla myös kalliimpi. On myös olemassa Little Pullip -nukke, joka on huomattavasti halvempi, kuin normaali Pullip. Little Pullip maksaa uutena usein 30–70 euroa. Käytettynä Little Pullipeja voi saada jopa kymmenellä eurolla.


title: Pullip

text: Pullipin vartalo on kokenut useita muutoksia. Ensimmäisillä nukeilla oli 1. tyypin vartalo, jossa ruuvit näkyivät, ja ensimmäisillä kolmella nukella (Moon, Street ja Wind) oli kaulat, jotka katkesivat helposti. Myöhemmissä julkaisuissa vika korjattiin. 1. tyypin vartalon omaavilla nukeilla on hiukset, joita ei voi vaihtaa, mutta kaikilla myöhemmillä malleilla on peruukit, jotka saa irti.


title: Pullip

text: Vuonna 2004 ilmestyi Pullip nimeltä Venus. Sillä oli erilainen, tyypin 2 vartalo. Siinä ei ollut näkyviä ruuveja, kädet ja jalat pystyi vetämään irti ja sen ylävartalo oli pehmeä. Tällä vartalolla oli realistisemmat mittasuhteet kuin ensimmäisellä. Tyypin 2 vartalo on tähänmennessä julkaistuista Pullip-vartaloista kaikkein parhaiten poseeraavin.


title: Pullip

text: Vuonna 2005 ilmestyivät nuket Lan Ake ja Lan Ai, joilla oli 3. tyypin vartalo. Se oli lapsenomaisempi ja sen ongelmana olivat helposti murtuvat ranteet.


title: Pullip

text: Vuonna 2009 ilmestyi Neo Noir, joka on ensimmäinen Pullip, jolla on 4. tyypin vartalo. Siinä on erilaiset rannenivelet eivätkä ranteet enää halkeile, mutta kädet ja jalat saattavat helposti luiskahtaa irti.


title: Pullip

text: Koska nuken jokaisessa neljässä vartalossa on ollut enemmän tai vähemmän vikoja, niin jotkut harrastajat vaihtavat Obitsu-vartalon nukelleen. Pullipille oikeat koot ovat 27 cm ja 25 cm. Obitsu poseeraa paremmin, on kestävämpi ja niissä on useampia vaihtoehtoja, sekä se pysyy itsestään pystyssä. Useimmille Pullipeille sopiva Obitsun värivaihtoehto on valkoinen. Välillä Obitsun kaulatapin ruuvi voi katketa Pullipin pään painosta, sillä Obitsua ei ole suunniteltu Pullipille, vaan Obitsun omille päille. Mutta yleensä Obitsun mukana tulee useampi kaulatappi, joista sopivimmat ovat suurin ja keskikokoinen. 21 cm Obitsu ei kestä pullipin pään painoa, joten pullipille suositellaan 25 cm tai 27 cm Obitsua, jotka kestävät paremmin, sillä ne ovat lyhyempiä, joten myös tukevampia. 27 cm obitsut ovat enemmän ammattilaisille suunnattuja.


title: Pullip

text: Eyechipsit, eli "chipit" ovat Pullipille tarkoitetut silmät. Eyechipsit ovat kustomointiin tarkoitettuja välineitä, jolla voi vaihtaa silmien värin. Eyechipsejä voi ostaa internetin kautta, tai Pullip-tarvikkeita myyvästä kaupasta, joita löytyy useista maista. Eyechipsejen vaihto on hieman vaikeaa, sillä silmämekanismi on vaikea ottaa pois monien ruuvien ja jousien takia.


title: Pullip

text:
Pullip on vain yksi suuresta nukkeperheestä. Pullipilla on pikkuveli nimeltä Isul, ja Pullip-perheeseen kuuluvat lisäksi Pullipin poikaystävä Taeyang, Taeyangin pikkusisko Dal, Dalin luokkatoveri Byul ja Pullipin ex-poikaystävä Namu. (Namun valmistus lopetettiin 2005). Lisäksi Pullipeista ja Daleista on miniversioita, Little Pullip ja Little Dal, ja Taeyangeista on "Little Pullip" nimeltä Docolla. Vuonna 2013 perheeseen liittyi taas uusi jäsen, Yeolume. Nuken asema nukkeperheessä on Pullipin tulevaisuuden tytär. Yeolume poikkeaa muista nukkeperheen 1:6-kokoisista nukeista siten, että sen nivellytys on simppelimpi, ja sen kädet ja jalat ovat kumiset eli ne ovat taipuisat. Pullipeja voi tilata nettikaupoista, jotka ovat erikoistuneet nukkejen myymiseen. Joissakin maissa on nukkekauppoja joissa myydään Pullipien lisäksi erilaista tavaraa Pullipeille ja muille samankaltaisille nukeille.
Suomesta Pullipin voi ostaa Kilala-nimisestä kaupasta, jossa myydään muun muassa Pullip-nukkeja ja niille tarvikkeita. Kilala sijaitsee Helsingissä, mutta Kilalalla on myös nettikauppa. Euroopan ulkopuolelta tilattaessa saatetaan periä tullimaksu, ja tällä tavoin Pullipin hankinta voi tulla kalliimmaksi. Tullimaksun määrän voi laskea netissä laskurilla